

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

**POLUGODIŠNJE IZVJEŠĆE O RADU GRADONAČELNIKA GRADA IVANIĆ-GRADA ZA RAZDOBLJE SIJEČANJ - LIPANJ 2019. GODINE**

**Polugodišnje izvješće za razdoblje**

**siječanj - lipanj 2019. godine**

**I. UVOD**

Temeljem članka 35. b Zakona o lokalnoj i područnoj (regionalnoj) samoupravi (Narodne novine, broj [33/01](http://www.zakon.hr/zakoni/132.0.doc), [60/01](http://www.zakon.hr/zakoni/132.1.doc), [129/05](http://www.zakon.hr/zakoni/132.3.doc), [109/07](http://www.zakon.hr/zakoni/132.4.doc), [125/08](http://www.zakon.hr/zakoni/132.5.doc), [36/09](http://www.zakon.hr/zakoni/132.6.doc), 150/11, 144/12, 19/13, 137/15 i 123/17) gradonačelnik dva puta godišnje podnosi polugodišnje izvješće o svom radu predstavničkom tijelu, sukladno odredbama Statuta jedinice lokalne samouprave.

Člankom 57. Statuta Grada Ivanić-Grada (Službeni glasnik, broj 02/14 i 01/18) uređeno je pitanje podnošenja polugodišnjih izvješća Gradonačelnika Grada Ivanić-Grada te sukladno statutarnim odredbama, Gradonačelnik Gradskom vijeću podnosi izvješće za razdoblje od siječnja do lipnja 2019. godine do dana 30. rujna 2019. godine.

Sukladno članku 55. Statuta Grada Ivanić-Grada, Gradonačelnik zastupa Grad i nositelj je izvršne vlasti, a u obavljaju izvršne vlasti gradonačelnik:

* priprema prijedloge općih akata,
* izvršava i osigurava izvršavanje općih akata Gradskog vijeća,
* utvrđuje prijedlog proračuna Grada i izvršenje proračuna,
* upravlja nekretninama, pokretninama i imovinskim pravima u vlasništvu Grada u skladu sa zakonom, ovim Statutom i općim aktom Gradskog vijeća,
* odlučuje o stjecanju i otuđenju pokretnina i nekretnina i raspolaganju ostalom imovinom Grada Ivanić-Grada čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, a najviše do 1.000.000,00 kuna, ako je stjecanje i otuđivanje planirano u proračunu i provedeno u skladu sa zakonskim propisima,
* upravlja prihodima i rashodima Grada,
* upravlja raspoloživim novčanim sredstvima na računu proračuna Grada,
* odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Grada i o davanju suglasnosti za zaduživanje ustanova kojih je osnivač Grad,
* sklapa ugovor o koncesiji,
* donosi pravilnik o unutarnjem redu za upravna tijela Grada,
* imenuje i razrješava pročelnike upravnih tijela,
* imenuje i razrješava unutarnjeg revizora,
* imenuje i razrješava predstavnike Grada Ivanić-Grada u tijelima javnih ustanova i ustanova kojih je osnivač Grad Ivanić-Grad, trgovačkih društava u kojima Grad Ivanić-Grad ima udjele ili dionice i drugih pravnih osoba kojih je Grad Ivanić-Grad osnivač, ako posebnim zakonom nije drugačije određeno,
* utvrđuje plan prijma u službu u upravna tijela Grada,
* predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,
* usmjerava djelovanje upravnih odjela i službi Grada u obavljanju poslova iz samoupravnog djelokruga Grada, odnosno poslova državne uprave, ako su preneseni Gradu,
* nadzire rad upravnih odjela i službi u samoupravnom djelokrugu i poslovima državne uprave,
* daje mišljenje o prijedlozima koje podnose drugi ovlašteni predlagatelji,
* obavlja nadzor nad zakonitošću rada tijela mjesnih odbora,
* osigurava stručne, organizacijske i druge preduvjete za rad Gradskog vijeća,
* brine da se klubovima vijećnika osiguraju prostorni i drugi tehnički uvjeti za rad (prostorije za sjednice, prijepis, umnožavanje i dostavu materijala i dr.),
* daje prethodnu suglasnost na izmjenu cijena komunalnih usluga,
* preuzima pokroviteljstvo društvene, znanstvene, kulturne, sportske ili druge manifestacije od značaja za Grad,
* obavlja i druge poslove predviđene Statutom i drugim propisima.

**II. RAD GRADONAČELNIKA**

**1. KOLEGIJ GRADONAČELNIKA I DONESENI AKTI**

U ovom izvještajnom razdoblju Gradonačelnik Grada Ivanić-Grada održavao je kolegije. Na kolegijima Gradonačelnika razmatra se aktualna problematika i potreba za donošenjem pojedinih akata, stoga istima prisustvuju zamjenici gradonačelnika, pročelnici, službenici na čiji se djelokrug rada odnosi pojedina problematika. Prema potrebi Gradonačelnik je održavao i sastanke s ravnateljima ustanova kojih je osnivač Grad Ivanić-Grad, predsjednicima udruga, kao i direktorima trgovačkih društava u kojima Grad Ivanić-Grad ima poslovni udio.

Javnost rada gradonačelnika osigurava se, između ostalog i objavljivanjem općih i drugih akata u Službenom glasniku Grada Ivanić-Grada i na web stranici Grada, [www.ivanic-grad.hr](http://www.ivanic-grad.hr). Sukladno navedenom, svi prethodno navedeni akti objavljeni su u Službenom glasniku Grada Ivanić-Grada, a navedeni glasnici su objavljeni na web stranici Grada Ivanić-Grada - <http://www.ivanic-grad.hr/dokumenti-grada/sluzbeni-glasnik/> .

Osim objavljivanja akata na prethodno navedeni način, javnost je upoznata s donesenim aktima te aktualnostima putem konferencija za medije koje se sazivaju po potrebi, kao i sudjelovanjem gradonačelnika, zamjenika i pročelnika u emisijama u programu Obiteljskog radija Ivanić d.o.o.

Tijekom ovog izvještajnog razdoblja, Gradonačelnik je donio sljedeći broj akata po mjesecima:

|  |  |
| --- | --- |
| **MJESEC** | **BROJ DONESENIH AKATA** |
| siječanj | 60 |
| veljača | 44 |
| ožujak | 48 |
| travanj | 55 |
| svibanj | 50 |
| lipanj | 32 |

U razdoblju od siječnja do lipnja 2019. godine Gradonačelnik je donio ukupno 289 akata.

**2. SAVJETODAVNA TIJELA GRADONAČELNIKA**

Sukladno članku 8. Poslovnika o radu gradonačelnikovog kolegija, Gradonačelnik osniva savjetodavna tijela (stalna ili povremena) radi stručne obrade pojedinih pitanja, davanja prijedloga i mišljenja o pojedinim pitanjima i radi praćenja stanja u pojedinim područjima, odnosno za pripremu određenog materijala iz djelokruga rada i djelovanja gradonačelnika kao izvršnog tijela jedinice lokalne samouprave i imenuje njihove članove.

U skladu s navedenim, tijekom izvještajnog razdoblja, održane su sjednice radnih tijela Gradonačelnika Grada Ivanić-Grada.

**III. USMJERAVANJE RADA UPRAVNIH ODJELA**

U obavljanju izvršne vlasti, jedna od osnovnih zadaća Gradonačelnika je usmjeravanje rada upravnih tijela Grada u obavljanju poslova iz samoupravnog djelokruga Grada, odnosno poslova državne uprave, ukoliko su preneseni Gradu kao i nadzor nad njihovim radom.

Odlukom o izmjenama i dopunama Odluke o ustrojstvu upravnih tijela Grada Ivanić-Grada donesene na Gradskom vijeću dana 4. lipnja 2014. godine (Službeni glasnik, broj 05/14) ustrojena su dva Upravna odjela:

1. Upravni odjel za lokalnu samoupravu, pravne poslove i društvene djelatnosti

2. Upravni odjel za financije, gospodarstvo, komunalne djelatnosti i prostorno planiranje

**1. UPRAVNI ODJEL ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

Sukladno Odluci o ustrojstvu upravnih tijela Grada Ivanić-Grada i Odluci o izmjenama i dopunama Odluke o ustrojstvu upravnih tijela Grada Ivanić-Grada (Službeni glasnik, broj 06/13 i 05/14), Upravni odjel za lokalnu samoupravu, pravne poslove i društvene djelatnosti obavlja:

* poslove pripreme prijedloga općih akata te drugih akata koje su u ovlasti Grada iz djelokruga Upravnog odjela,
* poslove vezane za rad Gradonačelnika i Gradskog vijeća,
* poslove vezane za uređivanje i objavljivanje Službenog glasnika Grada Ivanić-Grada,
* poslove vezane za ostvarivanje prava na pristup informacijama,
* poslove vođenja brige o protokolu,
* poslove vezane za odnose s medijima i javnošću,
* poslove vezane za suradnju s jedinicama lokalne samouprave, jedinicama područne (regionalne) samouprave, državnim tijelima, tijelima državne uprave, tijelima s javnim ovlastima i drugim pravnim i fizičkim osobama,
* poslove vezane za ljudske potencijale i radne odnose službenika i namještenika u upravnim tijelima,
* poslove stručnog osposobljavanja i usavršavanja službenika i namještenika u upravnim tijelima,
* poslove uredskog poslovanja i arhive,
* poslove informatičke podrške,
* poslove vezane za mjesnu samoupravu i rad mjesnih odbora,
* poslove vezane za sudske i druge postupke u kojima po bilo kojoj osnovi sudjeluje Grad,
* poslove vođenja imovinsko-pravnih poslova te provedbe postupaka u pravnom prometu nekretnina u vlasništvu Grada,
* poslove vezane za zakup poslovnih prostora i najam stambenih prostora u vlasništvu Grada i ostale imovinsko-pravne poslove,
* poslove koji se odnose na hrvatske branitelje,
* poslove koji se odnose na društvene djelatnosti,
* poslove vezane za zaštitu potrošača,
* zajedničke, stručne i upravne poslove,
* pomoćne i tehničke poslove,
* ostale poslove sukladno posebnim popisima.

**1.1. Službeni glasnik**

U Službenom glasniku Grada Ivanić-Grada objavljuju se akti koji se donose na sjednicama Gradskog vijeća, akti koje donosi Gradonačelnik, kao i bitni akti vezani uz rad mjesnih odbora te izbornih povjerenstava.

Tijekom ovog izvještajnog razdoblja izrađeno je pet brojeva Službenog glasnika i to brojevi 01/19, 02/19, 03/19, 04/19 i 05/19.

Službeni glasnici objavljeni su na web stranici Grada Ivanić-Grada [www.ivanic-grad.hr](http://www.ivanic-grad.hr)

**1.2. Radni odnosi**

Stanje popunjenosti upravnih tijela Grada Ivanić-Grada na dan 30. lipnja 2019.:

|  |  |  |  |  |
| --- | --- | --- | --- | --- |
| **UPRAVNI ODJELI I**  **SLUŽBE**  **\*stanje na dan 30.06.2019.** | **Broj**  **predviđenih radnih mjesta** | **Broj popunjenih radnih mjesta** | **Broj radnih mjesta**  **popunjenih na**  **neodređeno vrijeme** | **Broj radnih**  **mjesta popunjenih na**  **određeno vrijeme** |
| **Upravni odjel za lokalnu samoupravu, pravne poslove i društvene djelatnosti** | 20 | 9 | 9 | 0 |
| **Upravni odjel za financije, gospodarstvo, komunalne djelatnosti i prostorno planiranje** | 25 | 15 | 15 | 0 |

**1.3. Društvene djelatnosti**

Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2019.g. namijenjenih financiranju programa/projekata/manifestacija udruga/organizacija civilnog društva u području kulture,tehničke kulture, sporta, civilnog društva zdravstva i socijalne zaštite u 2019.godini, koju je gradonačelnik donio 15.1.2019.g. i Odluke o raspisivanju Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite za 2019. godinu, također od 15.1.2019.g., Upravni odjel za lokalnu samoupravu, pravne poslove i društvene djelatnosti Grada Ivanić-Grada raspisao je Javni poziv za ostvarivanje prava na financiranje programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2019.godinu koji je bio otvoren za prijave programa/projekata/manifestacija od 15.1.-15.2.2019.g.

Nakon provedenog postupka, gradonačelnik je, na osnovi prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019. godinu, donio 18.4.2019.g. Zaključke o financiranju programa/projekata/manifestacija udruga s područja Grada Ivanić-Grada.

**Udruge u kulturi:**

Konačnu raspodjelu sredstava za sufinanciranje programa/projekata/manifestacija udruga i građana iz područja kulture gradonačelnik je utvrdio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.4.2019. za sljedeće udruge:

KUD Ogranak Seljačke sloge, Posavski Bregi 25.000,00 kuna

-KUD Ivanić, Ivanić-Grad 25.000,00 kuna

-VA Milka Trnina, Ivanić-Grad 25.000,00 kuna

-KUD Đuro Kundek ,Caginec 21.000,00 kuna

-KUD Posavec-Dubrovčak Lijevi – Topolje 21.000,00 kuna

-ŽVS Ive, Ivanić-Grad 21.000,00 kuna

-Puhački orkestar Posavac, Ivanić-Grad 20.000,00 kuna


-Udruga nadbiskup J.J. Posilović, Ivanić-Grad 10.000,00 kuna

-Udruga Tri rijeke HPOI Ivanić-Grad 8.000,00 kuna


-Hrvatska udruga Ars organi Sisciae, Sisak 5.000,00 kuna

-Rezerva 19.000,00 kuna.

U skladu s potpisanim Ugovorima a temeljem izrađenih naloga, gradonačelnik je donio sljedeće odluke o isplatama:



Istim Zaključkom gradonačelnik je utvrdio iznos potpore za sufinanciranje troška tiska jednog književnog djela autoru s područja grada Ivanić-Grada u iznosu do 2.000,00 kn odnosno iznos potpore za sufinanciranje troška tiska kataloga/pozivnica za jednu samostalnu izložbu autora s područja Grada Ivanić-Grada u iznosu do 2.000,00 kn pa su donesene Odluke i sklopljeni sljedeći ugovori o asignaciji temeljem kojih je izvršeno plaćanje usluga tiska:



**Ostale udruge civilnog društva**

Konačnu raspodjelu sredstava za programe/projekte/manifestacije ostalih udruga civilnog društva gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.04.2019. za sljedeće udruge:

- Zajednica udruga proizašlih iz Domovinskog rata 160.000,00 kuna

- Povijesna postrojba Ivanić-Grad-10.satnija Ivanić 30.000,00 kuna

- Udruga Veselje, Ivanić-Grad 25.000,00 kuna

- Fašnička udruga Žaba, Ivanić-Grad 23.000,00 kuna

- Udruga Tetragon, Ivanić-Grad 20.000,00 kuna

- Udruga Tvornica smijeha,Ivanić-Grad 20.000,00 kuna

- Kinološka udruga Ivanić-Grad 20.000,00 kuna

- Elektronički i računalni klub Ivanić-Grad 20.000,00 kuna

- DPP-Društvo prijatelja prirode, Ivanić-Grad 15.000,00 kuna

- Prijatelji baštine, Ivanić-Grad 13.000,00 kuna

- UHVIDRA Ivanić-Grad 10.000,00 kuna

- Športski klub Otok, Ivanić-Grad 10.000,00 kuna

- Društvo Zlatno doba, Caginec 9.000,00 kuna


- Plesna udruga Magi, Derežani 9.000,00 kuna

- Udruga radnih pasa, Ivanić-Grad 6.000, 00 kuna

- UHDDR 91 Otok Ivanić“, Ivanić-Grad 5.000,00 kuna

- Informatički klub Net Ivanić-Grad 5.000,00 kuna

te je, u skladu s potpisanim Ugovorima a temeljem izrađenih naloga, donio sljedeće odluke o isplatama:



Temeljem pojedinačnih molbi udruga zaprimljenih mimo Javnog poziva, a na osnovi Mišljenja Povjerenstva za izravnu dodjelu financijskih sredstava udrugama /organizacijama civilnog društva, osnovanog Odlukom gradonačelnika od 3.4.2018.g. gradonačelnik je donio Zaključke te su s udrugama sklopljeni Ugovori o izravnoj dodjeli financijskih sredstava udrugama/organizacijama civilnog društva iz Proračuna Grada Ivanić-Grada za provedbu programa Korisnika u 2019. godini. Sredstva su odobrena i donesene su odluke o isplatama za sljedeće udruge:



Sredstva za razdoblje 1.-6.mjesec 2019. raspoređena su udrugama, temeljem Zaključaka gradonačelnika, u okviru planiranih sredstava Proračunom Grada Ivanić-Grada za 2019. godinu.


**Udruge umirovljenika**

Konačnu raspodjelu sredstava za programe/projekte/manifestacije umirovljeničkih udruga gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.04.2019. za sljedeće udruge:

- Gradska udruga umirovljenika Ivanić-Grad 75.000,00 kuna

- Udruga umirovljenika i građana Treća dob,Ivanić-Grad 40.000,00 kuna

Sredstva za programe umirovljeničkih udruga za razdoblje 1.-6.mjesec 2019. su raspoređena u okviru planiranih Proračunom Grada Ivanić-Grada za 2019 godinu a temeljem Zaključka gradonačelnika od 18.4.2019.g.donesene su odluke o isplatama:



**Udruge za promicanje zdravstveno-socijalnih programa**

Konačnu raspodjelu sredstava za programe/projekte/manifestacije udruga iz područja zdravstva i socijalne zaštite gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.4.2019. za sljedeće udruge:

- Udruga roditelja djece i osoba s invaliditetom

Mali princ, Ivanić-Grad 65.000,00 kuna

-.Udruga Beata, Ivanić-Grad 25.000,00 kuna

- Udruga Edukacijom protiv raka dojke ZŽ 5.000,00 kuna

- rezerva 5.000,00 kuna

Sredstva za zdravstveno-socijalne programe udruga za razdoblje 1.-6. mjesec 2019.g. su raspoređena u okviru planiranih Proračunom Grada Ivanić-Grada za 2019. godinu a temeljem Zaključka gradonačelnika od 18.4.2019.g.donesene su odluke o isplatama:



**Sportske manifestacije od interesa za Grad Ivanić-Grad**

Konačnu raspodjelu sredstava za programe/projekte/manifestacije udruga iz područja sporta-sportske manifestacije od interesa za Grad Ivanić-Grad, gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.04.2019. za sljedeće udruge:

Biciklistički klub Ivanić, Ivanić-Grad

(za 49.Memorijal Stjepan Grgac) 20.000,00 kuna

ŠNM NK Naftaš Ivanić

(za 17.međunarodni nogometni turnir limača) 7.000,00 kuna.

Sredstva za sportske manifestacije od interesa za Grad Ivanić-Grad za razdoblje 1.-6. mjesec 2019.g. su raspoređena u okviru planiranih Proračunom Grada Ivanić-Grada za 2019. godinu a temeljem Zaključka gradonačelnika od 18.4.2019.g.donesene su odluke o isplatama:

- za 17.međunarodni nogometni turnir limača i prstića:



**Sportske manifestacije i natjecanja mladih**

Konačnu raspodjelu sredstava za programe/projekte/manifestacije udruga iz područja sporta-Sportske manifestacije i natjecanja mladih, gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.04.2019.:

- MRK Ivanić, Ivanić-Grad 15.000,00 kuna

- Karate klub Mladost, Ivanić-Grad 10.000,00 kuna

-.ŠNM NK Naftaš Ivanić 6.000,00 kuna

- Margareta Franković 6.000,00 kuna

- Renata Plavec (za mld. V.P.) 4.000,00 kuna

- Marko Blažević (za mld. M.B.) 4.000,00 kuna


Sredstva za sportske manifestacije i natjecanja mladih nadarenih sportaša za razdoblje 1.-6. mjesec 2019.g. su raspoređena u okviru planiranih Proračunom Grada Ivanić-Grada za 2019. godinu a temeljem Zaključka gradonačelnika od 18.4.2019.g.donesene su odluke o isplatama:



**GRADSKO DRUŠTVO CRVENOG KRIŽA IVANIĆ-GRAD**

Temeljem Proračuna Grada Ivanić-Grada za 2019. gradonačelnik je 28.1.2019.g. donio Zaključak raspodjeli sredstava Gradskom društvu Crvenog križa Ivanić-Grad u 2019. godini.

Temeljem Proračuna Grada Ivanić-Grada za 2019., spomenutog Zaključka i potpisanih Sporazuma s GDCK Grada Ivanić-Grada za 2019. g., pripremljene su i gradonačelnik je donio sljedeće Odluke o mjesečnim dotacijama GDCK Ivanić-Grad za financiranje javnih ovlasti, službe traženja i posebne namjene-programe GDCK (socijalno-zdravstvene programe, programe Kluba mladeži HCK „Dabar“, Kluba osoba s dijabetesom „Za bolji život“, Kluba osoba s invaliditetom „Duga“:



Također, gradonačelnik je donio, temeljem potpisanog Sporazuma, odluke vezane za darivanje socijalno ugroženih poklon paketima povodom Uskrsa 2019.g.te za ljetovanje djece u socijalnoj potrebi i osoba s invaliditetom pa su donesene sljedeće odluke o isplatama:






Raspodjelu paketa i organizaciju ljetovanja u Selcu izvršilo je GDCK Ivanić-Grad

**JAVNE POTREBE U SPORTU**

Temeljem Proračuna Grada Ivanić-Grada za 2019.g. i Programa javnih potreba u sportu na području Grada Ivanić-Grada za 2019.godinu gradonačelnik je donio sljedeće Odluke o dotacijama GZSU:



Za Gradsku zajednicu sportskih udruga Ivanić-Grad (GZSU) raspodjelu sredstva udrugama:

ŽRK “Ivanić”

MRK “Ivanić

Karate klub “Mladost”

NK ”Naftaš -Ivanić”

KK “Ivanić”

Kuglački Klub Zanatlija

Biciklistički klub “Ivanić”

Šahovski klub “Ivanić"

Teniski klub “Ivanić-92”

Odbojkaški klub “Ivanić”

USR Lonja

Streljačko društvo Fazan - Topolje

Streljački klub “Ivanić”

Kick-boxing klub "Ivanić"

Twirling klub “Ivanić

Aikido klub “ Ivanić“

Teniski klub „Kid“

Auto karting klub „Ivanić“

izvršilo je upravno tijelo-IO GZSU Ivanić-Grada.

**Sportovi od posebnog interesa:**

ŠNM NK Naftaš Ivanić(nogomet)

MRK Ivanić(rukomet)


ŽRK Ivanić(rukomet)

KK Ivanić (košarka)

KK Mladost(karate)

Za sportove od posebnog interesa za Grad Ivanić-Gradraspodjelu sredstava predložilo je za razdoblje 1.-6.mjesec 2019. Povjerenstvo za sport na svojoj sjednici održanoj 29.1.2019.g. a temeljem tog prijedloga gradonačelnik je 4.2.2019.g. donio Zaključak o raspodjeli sredstava sportskim klubovima za razdoblje 1.- 6.mjesec 2019.g.

Temeljem Proračuna Grada Ivanić-Grada za 2019.g. i temeljem spomenutog Zaključka donesene su sljedeće Odluke o mjesečnim dotacijama sportskim klubovima za sportove od posebnog interesa:





**JAVNE POTREBE U TEHNIČKOJ KULTURI**

Temeljem Proračuna Grada Ivanić-Grada za 2019.g. i Programa javnih potreba u tehničkoj kulturi na području Grada Ivanić-Grada za 2019.godinu gradonačelnik je donio sljedeće Odluke o dotacijama Zajednici tehničke kulture Grada Ivanić-Grada:



Za Zajednicu tehničke kulture Grada Ivanić-Grada (ZTK) raspodjelu sredstva udrugama:

Aeroklub Ivanić-Grad,

Radio klub “Ivanić” Ivanić-Grad,


Društvo inženjera i tehničara Otok Ivanić,

izvršilo je upravno tijelo-IO ZTK Grada Ivanić-Grada.

Udruge u tehničkoj kulturi: Informatički klub “NET” Ivanić-Grad, Oldtimer klub Ivanić-Grad i Elektronički i računalni klub Ivanić-Grad nisu ispunile svoje statutarne obveze prema ZTK Grada Ivanić-Grada za 2018. godinu- nisu dostavile izvještaj o radu za 2018. godinu i plan i program rada za 2019. godinu te nisu stekle pravo na financiranje u 2019. godini putem ZTK.

**ZAŠTITA OD POŽARA**

Temeljem Proračuna Grada Ivanić-Grada za 2019.g. i Odluke o raspodjeli sredstava za poslove vatrogastva Grada Ivanić-Grada za 2019. Godinu, gradonačelnik je donio sljedeće Odluke o mjesečnim dotacijama VZG:



Za Vatrogasnu zajednicu Grada Ivanić-Grada raspodjelu sredstava DVD-eima:

DVD Deanovec

DVD Šumečani

DVD Ivanić-Grad

DVD Posavski Bregi

DVD Breška Greda

DVD Dubrovčak Lijevi

DVD Trebovec

DVD Poljana Breška

DVD Jalševec Breški


DVD Opatinec

DVD Šarampov Donji

DVD Tarno,

izvršilo je upravno tijelo VZG.

U skladu sa Strategijom razvoja vatrogastva (KLASA:214-01/15-01/1, URBROJ:238/10-02-15-01, od 27.03.2015.g.) gradonačelnik je donio sljedeće Odluke o mjesečnim dotacijama za isplatu kamate za kredit VZG Ivanić-Grad kod Croatia banke:



U cilju operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini (Narodne novine, broj 35/19) gradonačelnik je 18.4.2019. donio Plan operativne provedbe programa aktivnosti u provedbi posebnih mjera zaštite od požara od interesa za republiku hrvatsku u 2019. godini za područje Grada Ivanić-Grada koji je usvojen na 8.sjednici

Stožera civilne zaštite Grada Ivanić-Grada održanoj 30.4.2019.g. na kojoj je

razmotreno stanje zaštite od požara na području Grada Ivanić-Grada i usvojen  Plan rada Javne vatrogasne postrojbe Grada Ivanić-Grada i Plana rada VZG Ivanić-Grad za požarnu sezonu 2019.g , Financijski plan osiguranih sredstava za provođenje zadaća tijekom požarne sezone 2019.g, Plan aktivnog uključenja subjekata zaštite od požara na području Grada Ivanić-Grada za 2019. Godinu, usvojen bez izmjena i dopuna Plan motrenja, čuvanja i ophodnje građevina i površina za koje prijeti opasnost od nastajanja i širenja požara na području Grada Ivanić-Grada. Na istoj sjednici prihvaćena je informacija o godišnjem Planu čišćenja cestovnog pojasa od lakozapaljivih tvari i izvještaj o stanju održavanja pristupnih putova za interventna vozila prema kritičnoj infrastrukturi na području Grada Ivanić-Grada (prugama,autocestama, elektroenergetskim postrojenjima, crpilištima vode odnosno vodospremi Sobočani, šumama, plinovodima, naftovodima, dalekovodima i sl te su utvrđene liste pogodnih lokaliteta i prostora odnosno zapovjednih mjesta za koordinaciju gašenja kod velikih požara otvorenog prostora na području Grada Ivanić-Grada. Također, razmotreno je provođenje postupanja za uključivanje Stožera civilne zaštite Grada Ivanić-Grada u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu.

**Civilna zaštita**

Na temelju članka 17. Zakona o sustavu civilne zaštite (Narodne novine broj 82/15), članka 7. stavka 2 i 3. Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (Narodne novine broj. 65/16), točke 3.11.Smjernica za izradu procjene rizika za područje Zagrebačke županije donijete od Župana Zagrebačke županije dana 13. veljače 2017. godine ( Klasa:022-01/17-01/09, URBROJ:238/1-03-17-38) gradonačelnik je donio 1.3.2018. Odluku o izradi Procjene rizika od velikih nesreća za Grad Ivanić-Grad kojom je osnovao Radnu skupinu za izradu Procjene rizika od velikih nesreća za Grad Ivanić-Grad koja je dužna obavljati organizacijske, operativne, stručne, administrativne i tehničke poslove potrebne za izradu Procjene rizika. Radna skupina je 25.2.2019. utvrdila, uz konzultantske usluge ovlaštene tvrtke Kontrol biro d.o.o. iz Zagreba, nacrt Procjene rizika od velikih nesreća za Grad Ivanić-Grad te je na prijedlog gradonačelnika Gradsko vijeće Grada Ivanić-Grada na svojoj 18.sjednici održanoj dana 28.3.2019.g. donijelo Procjenu rizika od velikih nesreća za Grad Ivanić-Grad kao polaznog dokumenta za donošenje planskih dokumenata na području civilne zaštite-Plana djelovanja civilne zaštite Grada Ivanić-Grada.

U cilju izrade Plana djelovanja civilne zaštite Grada Ivanić-Grada gradonačelnik je 18.4.2019. donio odluku temeljem koje je zaključen Ugovor o izvršenju usluge izrade Plana djelovanja civilne zaštite Grada Ivanić-Grada.

Na temelju članka 21. stavka 5. Zakona o sustavu civilne zaštite (Narodne novine, broj 82/15 i 118/18), članka 19. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (Narodne novine, broj 37/16 i 47/16) gradonačelnik je 6.5.2019.godine donio Poslovnik o radu Stožera civilne zaštite Grada Ivanić-Grada.


**PREDŠKOLSKI ODGOJ I OBRAZOVANJE**

Temeljem Proračuna Grada Ivanić-Grada za 2019.g. i Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu te Odluke Gradskog vijeća Grada Ivanić-Grada od 24.1.2019 o izmjenama i dopunama Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019. godinu, gradonačelnik je 28.1.2019.g.donio Odluku o sklapanju Ugovora o korištenju sredstava Proračuna Grada Ivanić-Grada za

provedbu Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu

i sufinanciranja redovitog 10-satnog programa predškolskog odgoja i obrazovanja djece s prebivalištem na području Grada Ivanić-Grada u privatnom Dječjem vrtiću Roda za 2019.godinu

U skladu s navedenom Odlukom sklopljen je s DV Roda Ugovor temeljem kojeg je gradonačelnik donio sljedeće odluke o isplatama Dječjem vrtiću Roda:



Temeljem Proračuna Grada Ivanić-Grada za 2019. i Odluke o sufinanciranju troškova smještaja djece u ustanovama predškolskog odgoja u drugim jedinicama lokalne samouprave u Zagrebačkoj županiji i Gradu Zagrebu od 28.1.2019.g., gradonačelnik je 29.4.2019.g. donio Zaključak o sufinanciranju troškova smještaja mld.D.G.B. u ustanovi predškolskog odgoja- Dječji vrtić „Proljeće“ iz Kloštar Ivanića.

**OSNOVNOŠKOLSKO OBRAZOVANJE**


**Socijalni programi u osnovnom obrazovanju**

Temeljem Proračuna Grada Ivanić-Grada za 2019. gradonačelnik je 28.1.2019.g.donio Zaključak o raspodjeli sredstava za socijalne programe u osnovnom obrazovanju (sufinanciranje prehrane učenika) te su donesene sljedeće odluke o isplatama mjesečnih dotacija školama s područja Grada Ivanić-Grada:



**Ostali programi osnovnih škola**

Temeljem proračuna Grada Ivanić-Grada za 2019.g. gradonačelnik je 22.1.2019.g.donio Zaključak o raspodjeli sredstava za programe u osnovnom obrazovanju te su donesene sljedeće odluke o isplatama dotacija školama s područja Grada Ivanić-Grada:




**Besplatni udžbenici**

U skladu s Odlukom o sufinanciranju nabave udžbenika i drugih obrazovnih materijala za učenike osnovnih škola Zagrebačke županije za školsku godinu 2019/2020., koju je donio župan Zagrebačke županije 19.4.2019.g., Grad Ivanić-Grad , Zagrebačka županija i sve 4 osnovne škole s područja Grada Ivanić-Grada zaključile su 7.5.2019.g. Sporazum o sufinanciranju i provođenju postupka nabave udžbenika i drugih obrazovnih materijala za učenike osnovnih škola Zagrebačke županije za školsku godinu 2019/2020.

**Produženi boravak za učenike OŠ S.Basaričeka:**

Gradonačelnik je 28.1.2019.g. donio Pravilnik o organizaciji i načinu financiranja programa produženog boravka učenika u osnovnoj školi te je temeljem Proračuna za 2019.g. donio 28.1.2019.g. i Zaključak o financiranju troškova plaće i ostalih materijalnih prava učiteljica koje izvode godišnji program produženog boravka učenika u OŠ S.Basariček u 2019.g. te su donesene sljedeće odluke o isplatama:



**SREDNJOŠKOLSKO OBRAZOVANJE**

**Programi u srednjoškolskom obrazovanju**

Temeljem Proračuna Grada Ivanić-Grada za 2019. gradonačelnik je 22.02.2019.g.donio Zaključak o raspodjeli sredstava za programe u srednjoškolskom obrazovanju (maturanti, pripreme učenika za ispit Državne mature, opremanje informatičke radionice) te su donesene sljedeće odluke o isplatama:



**Ugovori/Sporazumi**

Pripremljeni su i gradonačelnik je donio odluke i sklopio sljedeće Ugovore i Sporazume:

-siječanj 2019.



-veljača 2019.

-

-ožujak 2019.



-travanj 2019.

-svibanj 2018.

-svibanj 2019







-lipanj 2019.



**Zaključci, Odluke**

Gradonačelnik je donio Zaključke i Odluke:





**1.4. Prava iz socijalne skrbi**

**Prava iz područja socijalno-zdravstvene problematike**

Na temelju Odluke o socijalnoj skrbi (Službeni glasnik, broj 02/14) i Programa socijalnih potreba Grada Ivanić-Grada za 2019. godinu (Službeni glasnik, broj 10/18) u razdoblju siječanj – lipanj 2019. godine ostvarena su sljedeća prava iz područja socijalno-zdravstvene problematike:

|  |  |  |  |
| --- | --- | --- | --- |
|  |  | **Iznos** | **Broj korisnika/ napomena** |
| 1. | Pomoć za opremu novorođenog djeteta | 140.319,11 kuna | 67 roditelja novorođene djece  (+ prigodni pokloni) |
| 2. | Potpore umirovljenicima | 210.000,00 kuna | uskrsnice 130.000,00 kuna  Gradska udruga umirovljenika IG 50.000,00 kuna  Udruga umirovljenika Treća dob 30.000,00 kuna |
| 3. | Pomoć za podmirenje troškova prehrane učenika u osnovnoj školi | 250.000,00 kuna (za razdoblje siječanj – svibanj 2019., za lipanj isplata u srpnju 2019.) | 1 141 učenik |
| 4. | Sufinanciranje troškova djece u vrtićima izvan Dječjeg vrtića Ivanić-Grad | 231.005,00 kuna (za razdoblje siječanj – svibanj 2019., za lipanj isplata u srpnju 2019.) | 35 djece:  DV Roda 32 djece  DV Didi 1 dijete  DV Kloštar Ivanić 2 djece |
| 5. | Subvencioniranje troškova produženog boravka u osnovnim školama | 76.845,66 kuna | 2 razredna odjeljenja u OŠ Stjepana Basaričeka |
| 6. | Podmirenje troškova ljetovanja u odmaralištu Crvenog križa | 36.500,00 kuna | 20 djece  5 osoba s invaliditetom |
| 7. | Pomoć za podmirenje troškova prijevoza djeteta s teškoćama u razvoju i pratitelja u ustanove kategorizirane za njihove potrebe | 17.000,00 kuna | 3 korisnika |
| 8. | Sufinanciranje programa odgoja i obrazovanja djece s teškoćama u razvoju | 12.360,00 kuna | 1 dijete |
| 9. | Jednokratna novčana pomoć | 29.332,05 kuna | 17 kućanstva:  3 samca  14 obitelji |
| 10. | Poklon paketi povodom blagdana osobama u socijalnoj potrebi te starijim osobama(prigodom Uskrsa 2019.) | 36.400,00 kuna | 260 osoba:  - 49 osoba – stare i nemoćne osobe – korisnici ZMN (spisak Centar za socijalnu skrb Ivanić-Grad)  - 74 djece iz socijalno ugroženih obitelji – korisnici ZMN (spisak CZSS)  - 84 osoba s invaliditetom – korisnici prava na osobnu invalidninu (spisak CZSS)  - 53 starije osobe iznad 90. god. (spisak Matični ured) |
| 11. | Pomoć na podmirenje troškova stanovanja (električna energija, voda, smeće, plin, najamnina…) | 187.828,05 kuna | 46 kućanstva:  12 samaca  34 obitelji |
|  |  |  |  |
| 12. | Pomoć za podmirenje troškova ogrjeva | 0,00 kuna | isplata se očekuje u listopadu 2019. godine |
| 13. | Stipendije učenicima i studentima | 189.500,00 kuna | 17 učenika  13 studenata |
| 14. | Sufinanciranje troškova prijevoza studenata | 308.884,46 kuna | 207 studenata |
| 15. | Besplatni udžbenici učenicima osnovnih škola | 0,00 kuna | isplate srpanj - rujan 2019. godine |
| 16. | Socijalno-zdravstveni projekti udruga | 37.500,00 kuna | Udruga roditelja djece i osoba s invaliditetom Mali princ  Udruga za ranu intervenciju u djetinjstvu BEATA |
| 17. | Programi MUP-a | 7.628,75 kuna |  |
| 18. | Programi Gradskog društva Crvenog križa | 27.083,35 kuna |  |
|  |  |  |  |
| 19. | Prijevoz pokojnika | 11.950,00 kuna |  |

Za sva navedena prava sredstva su osigurana u Proračunu Grada Ivanić-Grada za 2019. godinu.

**2. UPRAVNI ODJEL ZA FINANCIJE, GOSPODARSTVO, KOMUNALNE DJELATNOSTI I PROSTORNO PLANIRANJE**

Sukladno Odluci o ustrojstvu upravnih tijela Grada Ivanić-Grada i Odluci o izmjenama i dopunama Odluke o ustrojstvu upravnih tijela Grada Ivanić-Grada (Službeni glasnik, broj 06/13 i 05/14), Upravni odjel za financije, gospodarstvo, komunalne djelatnosti i prostorno planiranje obavlja:

* poslove pripreme prijedloga odluka i drugih akata koji su u ovlasti Grada i djelokruga Upravnog odjela,
* poslove financija i proračuna Grada,
* poslove javne nabave,
* poslove iz područja gospodarstva,
* poslove iz područja poljoprivrede,
* poslove komunalnih djelatnosti,
* poslove vezane za komunalnu infrastrukturu,
* poslove prostornog planiranja,
* poslove vezane za projekte i fondove Europske unije,
* ostale poslove sukladno posebnim popisima.

Unutar Upravnog odjela za financije, gospodarstvo, komunalne djelatnosti i prostorno planiranje kao ustrojstvena jedinica ustrojava se Odsjek za financije i proračun, Odsjek za gospodarstvo, Odsjek za komunalne djelatnosti, komunalnu infrastrukturu i prostorno planiranje i Odsjek za poljoprivredu.

**Odsjek za financije i proračun** obavlja poslove izrade i donošenja proračuna te izrade pripadajuće dokumentacije vezane za izradu i donošenje proračuna, poslove praćenja proračunskih prihoda proračuna, poslove izvršenja proračuna i poslove knjigovodstva i računovodstva proračuna, poslove utvrđivanja naplate i praćenja gradskih prihoda, poslove praćenja i realizacije proračunskih rashoda, poslove financijskog praćenja i nadzora nad financijskim poslovanjem korisnika gradskog proračuna, poslove vezane za financiranje rada mjesnih odbora, poslove pripreme financijske dokumentacije za prisilnu naplatu potraživanja, poslove vođenja propisanih evidencija, poslove koji se odnose na financijsku operativu, poslove vođenja evidencije i izrađivanja izvješća o decentraliziranim sredstvima vatrogastva, poslove obračuna plaća i ostalih primanja zaposlenih te naknada članova predstavničkog tijela i njegovih radnih tijela i savjetodavnih tijela gradonačelnika, poslove vođenja evidencije o dugotrajnoj imovini Grada, poslove financijskog upravljanja i kontrole u skladu sa Zakonom o sustavu unutarnjih financijskih kontrola u javnom sektoru, poslove vezane za Zakon o fiskalnoj odgovornosti.

**Odsjek za gospodarstvo** obavlja poslove poticanja i razvoja gospodarstva i s gospodarstvom povezanih djelatnosti, poslove vezane za rad i poslovanje trgovačkih društava kojima je osnivač Grad, poslove vezane za uspostavljanje, opremanje i razvoj poduzetničkih zona, imovinsko-pravne poslove vezane za gospodarstvo, razvoj gospodarstva i poduzetničke zone.

**Odsjek za komunalne djelatnosti, komunalnu infrastrukturu i prostorno planiranje** obavlja poslove vezane za komunalne djelatnosti, poslove vezane za komunalnu naknadu i komunalni doprinos, poslove prisilne naplate komunalne naknade i komunalnog doprinosa, poslove komunalnog redarstva, poslove dimnjačarstva, poslove vezane za groblja, poslove vezane za korištenje javnih površina, poslove vezane za izgradnju i održavanje komunalne infrastrukture, poslove iz područja prostornog i urbanističkog planiranja, poslove vezane za zaštitu i unaprjeđenje prirodnog okoliša, poslove vezane za uređenje naselja, poslove osnivanja i vođenja katastra vodova, poslove osnivanja izvorne i grafičke evidencije naselja, ulica i kućnih brojeva, poslove vezane za postupke legalizacije imovine u vlasništvu Grada, poslove održavanja nekretnina u vlasništvu Grada, poslove vezane za regulaciju prometa na području Grada.

**Odsjek za poljoprivredu** obavlja poslove vezane za poticanje i razvoj poljoprivrede, poslove vezane za poljoprivredno zemljište u vlasništvu Republike Hrvatske i vlasništvu Grada te ostale poslove vezane za poljoprivredu.

**2.1. PODUZETNIČKA ZONA IVANIĆ-GRAD SJEVER – ZONA 6**

Nastavljene su aktivnosti u smislu poticanja poduzetničkih aktivnosti u Gradu Ivanić-Gadu, te posebno u Poduzetničkoj zoni Ivanić-Grad Sjever – Zoni 6. Ostvareni su brojni kontakti sa svim zainteresiranim poduzetnicima na području Grada Ivanić-Grada.

01. lipnja raspisan je natječaj za prodaju građevinskog zemljišta, i to komunalno opremljena zemljišta radi izgradnje gospodarskih objekata i obavljanja poduzetničkih djelatnosti i to za sljedeće nekretnine:

A)        k.č.br. 244/3, k.o. Šarampov, površine 4.741 m2,

B)        k.č.br. 237/2, k.o. Šarampov, površine 2.166 m2,

**2.2. RASPOLAGANJE GRAĐEVINSKIM ZEMLJIŠTEM U VLASNIŠTVU GRADA IVANIĆ-GRADA**

U razdoblju od siječnja do lipnja 2019. godine Grad Ivanić-Grad nije raspisivao natječaje za prodaju nekretnina.

**2.3. RASPOLAGANJE POLJOPRIVREDNIM ZEMLJIŠTEM U VLASNIŠTVU GRADA IVANIĆ-GRADA**

U razdoblju siječanj - lipanj nije bilo daljnjih raspolaganja poljoprivrednim zemljištem u vlasništvu Grada.

**2.4. RASPOLAGANJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**A.** Sukladno Zakonu o poljoprivrednom zemljištu (Narodne novine, broj 20/18 i 115/18) dostavljena su godišnja izvješća o primjeni agrotehničkih mjera za 2019. godinu te izvješće o ostvarivanju programa korištenja sredstava ostvarenih od zakupa, prodaje i privremenog korištenja poljoprivrednog zemljišta u vlasništvu RH kao i od promjene namjene poljoprivrednog zemljišta.

**B.** Ministarstvo poljoprivrede, Očitovanjem KLASA:945-01/18-01/670; URBROJ:525-07/1790-19-25 od 04. veljače 2019. godine, je obavijestilo Grad Ivanić-Grad, da je u Programu raspolaganja poljoprivrednim zemljištem u vlasništvu Republike Hrvatske na području Grada Ivanić-Grada, potrebno izvršiti ispravke. Ispravke Prijedloga Programa raspolaganja poljoprivrednim zemljištem u vlasništvu države na području Grada Ivanić-Grada bile su izložene na Javni uvid u periodu od 11. veljače 2019. do 25. veljače 2019. godine te su zainteresirane osobe mogle dati prigovore na prijedlog Programa. Gradsko vijeće Grada Ivanić-Grada na svojoj 18. Sjednici donijelo je Odluku o prigovorima na prijedlog Programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad i na istoj sjednici usvojilo Program raspolaganja poljoprivrednim zemljištem u vlasništvu Republike Hrvatske na području Grada Ivanić-Grada, te je isti dostavljen na mišljenje Zagrebačkoj županiji odnosno suglasnost Ministarstvu poljoprivrede.

Dana 11. travnja 2019. godine Zagrebačka županija dostavila je Gradu Ivanić-Gradu pozitivno mišljenje na Program, a 12. travnja 2019. godine Ministarstvo poljoprivrede dalo je suglasnost.

Stupanjem na snagu Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske krenulo se u prikupljanje potrebne dokumentacije za provedbu natječaja.

**2.5. PROGRAMI POTPORA U POLJOPRIVREDI**

Gradsko vijeće Grada Ivanić-Grada na svojoj 18. Sjednici održanoj dana 28. ožujka 2019. godine donijelo je Program potpora poljoprivredi na području Grada Ivanić-Grada za 2019. godinu. Isti je proslijeđen u Ministarstvo poljoprivrede na mišljenje o usklađenosti prijedloga potpore male vrijednosti.

Grad Ivanić-Grad u 2019. godini, prema Programu potpora poljoprivredi, dodjeljivati će potpore sukladno Uredbi 1408/2013 te sukladno Uredbi 1407/2013 (odnosi se na mjere: 1.2., 4., 5. i 6.) za sljedeće aktivnosti:

MJERA 1: Unapređenje stočarske proizvodnje

* 1. Umjetno osjemenjivanje stoke (krava, junica, krmača)
  2. Potpora za trihineloskopiju
  3. Vakcinacija kokoši protiv atipične kuge peradi
  4. Obnavljanje stočnog i pčelinjeg fonda

MJERA 2: Edukacije

MJERA 3: Osiguranje poljoprivrednih usjeva i nasada

MJERA 4: Potpore za financiranje programa udruga iz područja poljoprivrede

MJERA 5: Potpore za financiranje poljoprivrednih zadruga

MJERA 6: Subvencija izrade ploča s nazivom OPG-a na adresi sjedišta OPG-a, izdvojenom pogonu te na mjestima na kojima se djelatnost obavlja na otvorenom

MJERA 7: Potpora za kontrolu plodnosti tla

MJERA 8: Nabava sjemenskog materijala

Gradonačelnik je dana 13. svibnja 2019, godine donio Odluku o raspisivanju javnog poziva za dodjelu bespovratnih potpora poljoprivredi na području grada Ivanić-Grada u 2019. godini. Na temelju Odluke o raspisivanju Javnog poziva za dodjelu bespovratnih potpora poljoprivredi na području Grada Ivanić-Grada u 2019. godini (KLASA: 022-05/19-01/35, URBROJ:238/10-02-02-04/1-19-5, od 13. svibnja 2019.) Upravni odjel za financije, gospodarstvo, komunalne djelatnosti i prostorno planiranje raspisao je 20. svibnja 2019. godine Javni poziv za dodjelu bespovratnih potpora poljoprivredi na području Grada Ivanić-Grada u 2019. godini.

Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2019. godinu namijenjenih financiranju programa udruga koje obavljaju djelatnosti u području poljoprivrede (KLASA: 022-05/19-01/39, URBROJ: 238/10-02-02-04/1-19-2), koju je gradonačelnik donio 24. svibnja 2019. godine, Upravni odjel za financije, gospodarstvo, komunalne djelatnosti i prostorno planiranje Grada Ivanić-Grada raspisao je 27. svibnja 2019. Javni natječaj za financiranje programa udruga u području poljoprivrede iz proračuna Grada Ivanić-Grada za 2019. godinu.

* 1. **POSTUPCI PRISILNE NAPLATE POTRAŽIVANJA GRADA IVANIĆ-GRADA**

Svi aktivni postupci pokrenuti c/a pravnih i fizičkih osoba nastavljeni, te je pripremljen veći dio ovrha radi naplate komunalne naknade protiv pravnih osoba.

* 1. **SUDSKI I UPRAVNI POSTUPCI**

U odnosu na prethodno izvješće nije bilo promjena u parnicama za koje Grad vodi sudske postupke.

* 1. **STATUS PROJEKATA**

U razdoblju siječanj – lipanj 2019. godine prijavljeno je osam projekata na Javne pozive Ministarstva graditeljstva i prostornog uređenja te Zagrebačke županije ukupne vrijednosti 16.566.861,44 kn. Odobreno je sufinanciranje za tri projekta pri čemu je ukupan iznos dodijeljene bespovratne potpore 1.044.000,00 kn. Četiri prijave su odbijene, a jedna je još uvijek u obradi.

U tablici u nastavku navedeni su projekti:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Vrsta projekta** | **Datum prijave** | **Ukupna vrijednost projekta** | **Traženi iznos sufinanciranja** | **Pružatelj potpore** | **Status** | **Odobreni iznos** | **Opis projekta** |
| **1.** | Rekonstrukcija ceste i komunalne infrastrukture u ulicama A.G. Matoša, Šarampovskoj i Cvjetnoj ulici | 22.03.2019. | 1.299.344,38 kn | 390.000,00 kn | Ministarstvo graditeljstva i prostornog uređenja | Odobreno | 194.000,00 kn | Rekonstrukcija ulica u naselju Siporeks, asfaltiranje ceste i izgradnja nogostupa te kanalizacije u dužini od 660 metara |
| **2.** | Energetska obnova zgrade Civilne zaštite i Javne vatrogasne postrojbe Ivanić - Grad | 27.03.2019. | 1.443.081,07 kn | 240.000,00 kn | Zagrebačka županija | Odbijeno |  | Projektom energetske obnove zgrade Civilne zaštite i Vatrogasne postrojbe Ivanić-Grad ostvarit će se ušteda potrebne toplinske energije za grijanje od 56,23%. Projekt predviđa izvedbu toplinske izolacije zgrade, ugradnju PVC stolarije i poboljšanje sustava grijanja. |
| **3.** | Izrada strategije pametnog grada Ivanić - Grada | 05.04.2019. | 98.000,00 kn | 45.000,00 kn | Zagrebačka županija | Prijavljeno |  | Cilj je izrade dokumenta stvoriti strateški temelj za razvoj Ivanić-Grada kao pametnog grada. Kao rezultat izrade dokumenta bit će identificirana strateška područja djelovanja, te prijedlozi budućih pametnih projekata u Gradu Ivanić-Gradu. |
| **4.** | Povećanje kvalitete komunalnih usluga nabavom komunalne opreme | 17.04.2019. | 280.976,40 kn | 224.781,12 kn | Zagrebačka županija | Odbijeno |  | Projektom bi se kupila oprema za čipiranje za 3 kamiona koji služe za odvoz otpada iz kućanstava. Osim navedenog, projektom bi se kupili i setovi koševa za razvrstavanje otpada koji bi se instalirali u sve vrtiće na području grada Ivanić - Grada. |
| **5.** | Rekonstrukcija ceste i komunalne infrastrukture u ulicama A.G. Matoša, Šarampovskoj i Cvjetnoj ulici | 20.05.2019. | 1.966.573,75 kn | 500.000,00 kn | Zagrebačka županija | Odobreno | 350.000,00 kn | Rekonstrukcija ulica u naselju Siporeks, asfaltiranje ceste i izgradnja nogostupa te kanalizacije u dužini od 660 metara |
| **6.** | Izgradnja modularnog drvno - tehnološkog poduzetničkog inkubatora u Ivanić - Gradu | 21.05.2109. | 11.091.888,34 kn | 1.000.000,00 kn | Zagrebačka županija | Odobreno | 500.000,00 kn | Izgradnja modularnog drvno-tehnološkog poduzetničkog inkubatora u Ivanić-Gradu polazna je točka razvoja za sve potencijalne buduće poduzetnike, ali i mjesto daljnjeg rasta za postojeća poduzeća s područja Ivanić-Grada i okolnih naselja. |
| **7.** | Uređenje društvenog doma u Dubrovčaku Lijevom | 27.05.2019. | 249.497,50 kn | 199.598,00 kn | Zagrebačka županija | Odbijeno |  | Cilj ovog projekta je uređenje unutarnjih prostorija društvenog doma u Dubrovčaku Lijevom, te postavljanje sustava centralnog grijanja. |
| **8.** | Studija izvodljivosti Naturaway Žutica | 28.05.2019. | 137.500,00 kn | 70.000,00 kn | Zagrebačka županija | Odbijeno |  | Projektom Naturaway Žutica želi se održivim korištenjem prirodne baštine razvijati turizam grada Ivanić - Grada i doprinijeti održivom društveno-gospodarskom razvoju na lokalnoj i regionalnoj razini. |

**2.9. KOMUNALNI DOPRINOSI**

U razdoblju od siječnja do lipnja 2019. godine od strane Upravnog odjela za prostorno uređenje, gradnju i zaštitu okoliša, te Agencije za ozakonjenje nezakonito izgrađenih zgrada ukupno je napravljeno 38 predmeta, a prihod Grada Ivanić-Grada po istome iznosi 414.020,45 kuna.

**2.11. NAKNADA ZA NELEGALNO IZGRAĐENE OBJEKTE**

U razdoblju od siječnja do lipnja 2019. godine od strane Upravnog odjela za prostorno uređenje, gradnju i zaštitu okoliša, te Agencije za ozakonjenje nezakonito izgrađenih zgrada ukupno je napravljeno 17 predmeta, a prihod Grada Ivanić-Grada po istome iznosi 44.668,30 kuna.

**2.12. GRADILIŠTA**

**Izgradnja novog dječjeg igrališta u dječjem vrtiću centar u Ivanić-Gradu**

Izrada novog dječjeg igrališta unutar dječjeg vrtića, s ugradnjom novih sprava.

**Izgradnja novog dječjeg igrališta u dječjem vrtiću Žeravinec u Ivanić-Gradu**

Izrada novog dječjeg igrališta unutar dječjeg vrtića, s ugradnjom novih sprava.

**Izgradnja nove šetnice u Ivanić-Gradu II. faza**

Izgradnja nove šetnice od Ulice kralja Tomislava do Omladinske ulice u Ivanić-Gradu II. faza.

**Izgradnja školsko sportske dvorane u naselju Posavski Bregi u Ivanić-Gradu**

Izvođenje radova na izgradnji nove školsko sportske dvorane u naselju Posavski Bregi u Ivanić-Gradu.

**Poduzetnički inkubator u zoni UPU 6 u Ivanić-Gradu**

Izgradnja modularnog drvno-tehnološkog poduzetničkog inkubatora u poduzetničkoj zoni UPU 6 u Ivanić-Gradu.

**Visoka škola preuređenje zgrade u Moslavačkoj 13 u Ivanić-Gradu**

Preuređenje zgrade u Moslavačkoj 13 za potrebe Visoke škole u Ivanić-Gradu.

**Novo groblje u Ivanić-Gradu**

Krčenje i tarupiranje raslinja s površine novoga groblja te razni drugi radovi i aktivnosti potrebni za uređenje i osposobljavanje predviđene lokacije za novo groblje, suradnja s raznim projektantima i izrađivačima, izrada hidrotehničkih podloge za izradu urbanističkog plana uređenja, izrada koncepcije prijedloga rješenja novoga groblja i dr.

**Društveni dom Deanovec**

Rekonstrukcija nadstrešnice na objektu, uključivo skidanje starog pokrova, sanacija krovne konstrukcije, postava nove krovne limarije te postava novog limenog pokrova.

**Društveni domovi legalizacija**

Otklanjanje nedostataka kod društvenih domova na elektroinstalacijama, za potrebe legalizacije.

**Gradska knjižnica Ivanić-Grad**

Proširenje prostora Gradske knjižnice u Ivanić-Gradu

**Rekonstrukcija ulica**

Radovi na rekonstrukciji ulica u ulicama A. G. Matoša, Šarampovskoj i Cvjetnoj ulici.

**Dječji vrtić Posavski Bregi**

Početak radova na rekonstrukciji zgrade, izgradnji i rekonstrukciji dječjeg igrališta

**Dvorana u Ivanić-Gradu - centar**

Uređenje svlačionica školsko sportske dvorane u Ivanić-Gradu (centar) u suradnji sa Zagrebačkom županijom koja je osnivač Srednje škole Ivan Švear.

**Izgradnja KTS u poduzetničkoj zoni UPU 6**

Izgradnja nove trafo stanice u poduzetničkoj zoni UPU 6 s kabelskim dalekovodom, radi povećanja potrebne snage električne energije u zoni.

**Projekt NEW LIGHT zamjena lampi**

Zamjena lampi na području Grada Ivanić-Grad u sklopu projekta New light.

**Odvodnja Grada Ivanić-Grada**

Rješavanje odvodnje na području Grada Ivanić-Grada.

**Polupodzemni kontejneri MOLOK u naselju Žeravinec u Ivanić-Gradu**

Ugradnja 4 kom MOLOK kontejnera za zbrinjavanje otpada u naselju Žeravinec u Ivanić-Gradu u suradnji sa Ivakop-om.

**Razno**

U sklopu obavljanja poslova iz djelokruga odsjeka, kao javnopravno tijelo u postupku ishođenja uporabnih dozvola, obavljao se tehnički pregled objekata na području Grada Ivanić-Grada.

Prilikom ishođenja građevinskih dozvola, kao javnopravno tijelo obavljali su se javni uvidi na terenu.

Rješavanje pojedinačnih zahtjeva građana vezano uz komunalnu problematiku.

**2.13. PROJEKTNA DOKUMENTACIJA**

**PROJEKTNA DOKUMENTACIJA**

Izrada glavnog projekta s izvedbenim detaljima za zahvat: **REKONSTRUKCIJA ULICE STJEPANA GREGORKA I HERCEGOVAČKE ULICE** povjerena jezajednici ponuditelja- NE-POK d.o.o. Ivanić-Grad i Zajednički projektantski ured d.o.o. Požega. Projektnom dokumentacijom cilj je rekonstruirati cestu, izgraditi nogostup te riješiti oborinsku odvodnju ceste. Za potrebe izrade predmetne dokumentacije izvršena je izmjena Urbanističkog plana uređenja UPU-4, čime su osigurani uvjeti za primjenu odgovarajućih tehničkih rješenja. Izrađen je konačni prijedlog idejnog rješenja te su ishođeni svi posebni uvjeti javnopravnih tijela, na temelju kojih je u tijeku završetak izrade glavnog projekta. Po ishođenju potvrda glavnog projekta od javnopravnih tijela slijedi postupak ishođenja građevinske dozvole, koja se očekuje ishoditi u 2019. godini.

Izrada projektne dokumentacije za **UREĐENJE ŠETNICE UZ RIJEKU LONJU – OBUHVAT OD MOSTA U ULICI KRALJA TOMISLAVA DO MOSTA U SAVSKOJ ULICI**, povjerena je trgovačkom društvu ATMOSFERA d.o.o. Zagreb. Projektom se treba osmisliti prostor uz rijeku Lonju, i to izgradnjom nove šetnice i drugih pratećih sadržaja, koja šetnica će biti smještena uz povijesnu jezgru Grada Ivanić-Grada. Za navedeni projekt ishođena je lokacijska dozvola 2018. godine, nakon čega je započela izrada glavnog projekta, koja je dovršena u prvoj polovici 2019. godine. U tijeku je ishođenje potvrda glavnog projekta. Po ishođenju svih potvrda glavnog projekta od javnopravnih tijela slijedi postupak ishođenja građevinske dozvole.

Izrada projektne dokumentacije za **OBNOVU STAMBENE KUĆE - TVRĐAVSKA 7, IVANIĆ-GRAD** na k.č.br. 2034 k.o. Ivanić-Grad, povjerena je Arhitektonskom fakultetu u Zagrebu, Zavodu za zgradarstvo i fiziku zgrada, Kačićeva 26. Obzirom je građevina evidentirana kao kulturno-povijesna vrijednost unutar zaštićene povijesne cjeline, cilj je predmetnom projektnom dokumentacijom istu građevinu obnoviti. Izrada projektne dokumentacije je dovršena.

Izrada **STUDIJE IZVODLJIVOSTI GEOTERMALNOG GRIJANJA ZA POTREBE GRAĐEVINA JAVNE NAMJENE NA PODRUČJU GRADA IVANIĆ-GRADA** povjerena je Regionalnoj energetskoj agenciji Sjeverozapadne Hrvatske. Svrha izrade studije izvodljivosti jest utvrditi mogućnosti eksploatacije geotermalne vode polja Ivanić za potrebe grijanja sljedećih objekata: Specijalna bolnica za medicinsku rehabilitaciju Naftalan, Dom zdravlja Ivanić -Grad, Srednja škola Ivan Švear, Dječji vrtić Ivanić–Grad (Centar), Osnovna škola Đure Deželića, Pučko otvoreno učilište, Gradska vijećnica Ivanić – Grad te Učenički dom Ivanić – Grad. Izrada Studije je dovršena.

Izrada projektne dokumentacije za izgradnju **PAVILJONA - POSJETITELJSKOG CENTRA** na k.č.br. 2052/1 k.o. Ivanić-Grad povjerena je trgovačkom društvu ATMOSFERA d.o.o. Zagreb. Građevina je predviđena u javnoj namjeni, u kojoj je predviđeno više različitih namjena: izložbe, predavanja, rasprave, izlaganja, ugostiteljski sadržaj – caffe bar. Radi se o građevini elipsastog oblika, s prohodnim ravnim krovom u funkciji vidikovca. Paviljon je zamišljen kao atraktor, točka zanimljivih i korisnih događanja u centru pješačke zone uz šetnicu, uz rijeku Lonju. Glavni projekt je izrađen te predan javnopravnim tijelima na ishođenje potvrde glavnog projekta. Po ishođenju potvrda glavnog projekta, slijedi postupak ishođenja građevinske dozvole.

Izrada projektne dokumentacije za **REKONSTRUKCIJU I DOGRADNJU ZGRADE DJEČJEG VRTIĆA U IVANIĆ-GRADU (Objekt Livada na Žeravincu)** povjerena je trgovačkom društvu TRANSEPT STUDIO j.d.o.o. Ivanić-Grad. Projektom je predviđena dogradnja na dva mjesta. *Dogradnja 1* se sastoji od dvije jedinice za smještaj dvije vrtićke skupine jasličke dobi, a *dogradnja 2* je višenamjenska dvorana za održavanje priredbi i fizičku aktivnost djece u zatvorenom prostoru. Za izradu projektne dokumentacije ishođeni su posebni uvjeti javnopravnih tijela prema idejnom rješenju, te će se na temelju posebnih uvjeta izraditi glavni projekt.

Izrada idejnog projekta **UREĐENJE STAROG GRADA IVANIĆ-GRADA** povjerena je trgovačkom društvu FIM INŽENJERING d.o.o. Velika Gorica. Projektom je cilj utvrditi najoptimalnije i najkvalitetnije rješenje uređenja postojećih prometnica u starom gradu, sagledavanje postojeće te određivanje najkvalitetnije organizacije prometa u odnosu na novo rješenje, kao i davanje prijedloga formiranja novih javnih prostora u Podgrađu. Za navedeni projekt ishoditi će se posebni uvjeti te na temelju istih izraditi idejni projekt.

Izrada projektne dokumentacije

Izrada idejnog, glavnog i izvedbenog projekta za tribine na sportskom parku Zelenjak:

1. Izgradnja svlačionica površine 145 m2
2. Izgradnja krova nad tribinama površine 560 m2

Projekt je povjeren trgovačkom društvu Jakšić-Gradnja d.o.o. iz Ivanić-Grada, koje će projektirati navedene zahvate za potrebe nogometnog kluba i ishoditi sve potrebne dozvole za gradnju istih.

**PROSTORNO PLANSKA DOKUMENTACIJA**

**Zahtjevi za izmjenom prostorno planske dokumentacije**

Grad Ivanić-Grad je zaprimao pisane zahtjeve za izmjenom prostorno-planske dokumentacije te će se isti zahtjevi razmatrati u sljedećim postupcima izmjena prostorno-planske dokumentacije.

**Izrada / izmjena i dopuna prostorno planske dokumentacije**

Izrada **URBANISTIČKOG PLANA UREĐENJA UPU-13 NOVO GROBLJE IVANIĆ-GRAD** (u daljnjem tekstu: Plan) povjerena je trgovačkom društvu Urbanistički institut Hrvatske d.o.o. Zagreb. Za pokretanje postupka izrade predmetnog Plana nadležni upravni odjel Grada Ivanić-Grada je proveo postupak Ocjene o potrebi strateške procjene utjecaja plana na okoliš, kao i postupak prethodne ocjene utjecaja Plana na ekološku mrežu. Po dovršetku postupka, nadležni upravni odjel Zagrebačke županije donio je mišljenje da za predmetni Plan nije potrebno provesti stratešku procjenu utjecaja Plana na okoliš. Na temelju navedenog, stekli su se uvjeti za donošenje Odluke o izradi urbanističkog plana, a što je i učinjeno na sjednici gradskog vijeća Grada Ivanić-Grada održanoj dana 30. travnja 2019. godine. Odluka je objavljena u Službenom glasniku broj 04/19. Donošenjem predmetne Odluke započeo je postupak izrade i donošenja Plana, te su javnopravnim tijelima upućeni dopisi za davanje zahtjeva, smjernica i podataka potrebnih za izradu Plana. Zaprimljene zahtjeve/podatke/smjernice javnopravnih tijela nadležni upravni odjel Grada Ivanić-Grada je dostavio izrađivaču Plana, za potrebe izrade Nacrta prijedloga Plana. U narednom periodu slijedi javna rasprava o Prijedlogu plana te ostale zakonske procedure do njegovog donošenja na gradskom vijeću.

Izrada **II. IZMJENA I DOPUNA URBANISTIČKOG PLANA UREĐENJA UPU-6 ZONA GOSPODARSKE NAMJENE NA PODRUČJU IVANIĆ-GRAD I CAGINEC**

Nadležni upravni odjel Grada Ivanić-Grada izradio je prijedlog Odluke o izradi II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec, te je za istu zatražio mišljenje nadležnog upravnog odjela u Zagrebačkoj županiji o potrebi provedbe ocjene o potrebi strateške procjene utjecaja II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec na okoliš (u daljnjem tekstu: Ocjena) ili strateške procjene. Upravni odjel Zagrebačke županije za prostorno uređenje, gradnju i zaštitu okoliša, Odsjek za zaštitu okoliša, izdao je mišljenje o potrebi provedbe Ocjene. Na temelju navedenog, Grad Ivanić-Grad je proveo proceduru Ocjene te je po završetku postupka zaprimljeno mišljenje Upravnog odjela Zagrebačke županije za prostorno uređenje, gradnju i zaštitu okoliša, Odsjeka za zaštitu okoliša, da nije potrebno provesti stratešku procjenu utjecaja plana na okoliš, čime su se stekli uvjeti i za donošenje Odluke o izradi plana na gradskom vijeću. Odluka o izradi II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec usvojena je na sjednici gradskog vijeća Grada Ivanić-Grada, održanoj dana 30. travnja 2019. godine. Navedena Odluka je objavljena u Službenom glasniku, broj 4/19. Ovime je službeno i započela procedura izrade i donošenja II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec.

Izrada ispravka greške u grafičkom dijelu **II. IZMJENA I DOPUNA PROSTORNOG PLANA UREĐENJA GRADA IVANIĆ-GRADA** povjerena je trgovačkom društvu ZG-PROJEKT d.o.o. Zagreb. U grafičkom dijelu plana ispraviti će se greška na način da se ucrtana namjena na odgovarajućem dijelu plana korigira i usklađuje s namjenom iz urbanističkog plana uređenja za navedeno područje, obzirom je u postupku izrade II. izmjena i dopuna Prostornog plana uređenja napravljena greška od strane izrađivača plana. Navedeni ispravak će se uputiti gradskom vijeću na donošenje.

Izrada ispravka greške u grafičkom dijelu **III. IZMJENA I DOPUNA PROSTORNOG PLANA UREĐENJA GRADA IVANIĆ-GRADA** i grafičkom dijelu **PROČIŠĆENOG ELABORATA** nakon **III. IZMJENA I DOPUNA PROSTORNOG PLANA UREĐENJA** povjerena je trgovačkom društvu ARHITEKTONSKI ATELIER DESET d.o.o. Zagreb. Obzirom na ispravak greške u II. izmjenama i dopunama Prostornog plana uređenja, isto se mora izvršiti i u gore navedenim planovima. Ispravak u grafičkom dijelu III. izmjena i dopuna Prostornog plana uređenja Grada Ivanić-Grada će se uputiti gradskom vijeću na donošenje.

Izrada **IV. IZMJENA I DOPUNA PROSTORNOG PLANA UREĐENJA GRADA IVANIĆ-GRADA**

Nadležni upravni odjel Grada Ivanić-Grada izradio je prijedlog Odluke o izradi IV.izmjena i dopuna Prostornog plana uređenja Grada Ivanić-Grada, te je za isti prijedlog Odluke zatražio mišljenje nadležnog upravnog odjela u Zagrebačkoj županiji o potrebi provedbe ocjene o potrebi strateške procjene utjecaja plana na okoliš (u daljnjem tekstu: Ocjena) ili strateške procjene. Upravni odjel Zagrebačke županije za prostorno uređenje, gradnju i zaštitu okoliša, Odsjek za zaštitu okoliša, izdao je mišljenje o potrebi provedbe Ocjene. Slijedi provedba nabave za odabir izrađivača plana i nakon ugovaranja početak izrade plana.

Na temelju navedenog, Grad Ivanić-Grad je proveo proceduru Ocjene te je po završetku postupka uputio zahtjev Upravnom odjelu Zagrebačke županije za prostorno uređenje, gradnju i zaštitu okoliša, Odsjeku za zaštitu okoliša, za davanje konačnog mišljenja o provedenom postupku.

Po ishođenom o konačnom mišljenju, nastaviti će se odgovarajuća procedura u cilju izrade i donošenja predmetnog plana.

Izrada **VI. IZMJENA I DOPUNA URBANISTIČKOG PLANA UREĐENJA UPU-4 ZA PODRUČJE IVANIĆ-GRAD, DONJI ŠARAMPOV I JALŠEVEC BREŠKI**

Nadležni upravni odjel Grada Ivanić-Grada izradio je prijedlog Odluke o izradi VI. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški te je za navedeni prijedlog Odluke zatražio mišljenje nadležnog upravnog odjela u Zagrebačkoj županiji o potrebi provedbe ocjene o potrebi strateške procjene utjecaja plana na okoliš (u daljnjem tekstu: Ocjena) ili strateške procjene. Upravni odjel Zagrebačke županije za prostorno uređenje, gradnju i zaštitu okoliša, Odsjek za zaštitu okoliša, izdao je mišljenje o potrebi provedbe Ocjene. Postupak Ocjene je pokrenut te se po završetku postupka očekuje donošenje Odluke o izradi VI. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški na gradskom vijeću Grada Ivanić-Grada.

**Sudjelovanje u postupcima izrade i donošenja dokumenata prostornog uređenja susjednih JLS, Zagrebačke županije i Republike Hrvatske**

Grad Ivanić-Grad sukladno Zakonu o prostornom uređenju sudjeluje u postupcima izrade prostornih planova susjednih jedinica lokalne samouprave, Zagrebačke županije, Republike Hrvatske, davanjem smjernica, podataka, očitovanja.

Na državnoj razini započet je postupak izrade Državnog plana prostornog razvoja donošenjem Odluke o izradi predmetnog plana 2018. godine (Narodne novine, broj 39/18).

Na županijskoj razini u tijeku je postupak VII. Izmjena i dopuna Prostornog plana Zagrebačke županije, u kojem postupku je Grad Ivanić-Grad uputio zahtjeve za izmjenu predmetnog plana. Očekuje se u narednom periodu održavanje javne rasprave za navedene izmjene i dopune plana.

**Razno**

U sklopu obavljanja poslova iz djelokruga Odsjeka, a sukladno Zakonu o gradnji i Zakonu o prostornom uređenju izdavani su prema zaprimljenim zahtjevima posebni uvjeti te potvrde glavnog projekta.

Prema pojedinačnim zahtjevima, omogućavan je neposredan uvid u dokumente prostornog uređenja te su se vršili i drugi poslovi, u skladu sa zakonom, aktima Gradskog vijeća i Gradonačelnika.

**2.15. ZAŠTITA OKOLIŠA**

Sukladno obvezi određenoj Zakonom o održivom gospodarenju otpadom (NN 94/13, 73/17 i 14/19) Zagrebačkoj županiji, Upravnom odjelu za promet i komunalnu infrastrukturu dostavljeno je Izvješće o provedbi Plana gospodarenja otpadom Grada Ivanić-Grada za 2018. godinu koje je usvojeno na sjednici Gradskog vijeća održanoj 28. ožujka 2019. godine.

**2.15.1. Gospodarenje otpadom na području Grada Ivanić-Grada:**

1. Nastavljene su aktivnosti projekta “Nije svaki otpad smeće!” što se sufinancira iz EU sredstava u sklopu Poziva za provedbu Programa izobrazno-informativnih aktivnosti o održivom gospodarenju otpadom iz Operativnog programa Konkurentnost i kohezija 2014.-2020., koji ima za cilj smanjenje količine otpada koji se odlaže na odlagališta. Projektne aktivnosti se temeljem sklopljenog Sporazuma o udruživanju u provedbi projekta, provode na području Grada Ivanić-Grada, Općine Križ i Općine Kloštar-Ivanić (dvosatne javne tribine na temu održivog gospodarenja otpadom, edukativne radionice u osnovnim školama za učenike 4., 6. i 8. razreda, te za one najmlađe posebne radionice na kojima se kroz kreativne zadatke obrađuju teme iz područja održivog gospodarenja otpadom. Projektom je ujedno predviđena, uz tisak letaka i brošura sa uputama o odvojenom prikupljanju otpada te kompostiranju, i izrada aplikacije za pametne telefone kojom će se građanima omogućiti jednostavan pristup i praćenje podataka vezanih uz prikupljanje otpada.
2. Održana je Javna rasprava o postupku ishođenja okolišne dozvole za novo postrojenje za zbrinjavanje i privremeno skladištenje opasnog otpada, operatera AEKS d.o.o., Ivanić-Grad. Ministarstvo zaštite okoliša i energetike 21. siječnja 2019. godine donijelo je Odluku (KLASA: UP/I-351-02/18-45/02, URBROJ: 517-03-1-3-1-19-6) o upućivanju na javnu raspravu koja je trajala od 18. veljače do 19. ožujka 2019. godine, dok je Javno izlaganje o Stručnoj podlozi održano u četvrtak 07. ožujka 2019. godine.
3. Fond za zaštitu okoliša i energetsku učinkovitost dana 25.04.2019. donosi Rješenje o plaćanju poticajne naknade za smanjenje količine miješanog komunalnog otpada (KLASA: UP/I 351-02/19-38/533, URBROJ: 563-06-3-1/250-19-1) obvezniku plaćanja – Grad Ivanić-Grad za razdoblje od 01.11. do 31.12.2017. godine u iznosu 10.181,92 kn.
4. Nastavlja se projekt Građenje i opremanje – Reciklažno dvorište Tarno – Ivanić-Grad (KK.06.3.1.03.0095). Projekt Građenje i opremanje Reciklažno dvorište Tarno – Ivanić-Grad doprinijet će povećanju količine odvojeno prikupljenog komunalnog otpada i smanjenju količine otpada koji se odlaže na odlagališta. Rezultat projekta bit će postignut kroz izgradnju reciklažnog dvorišta te kroz kontinuiranu edukaciju i informiranje svih stanovnika o važnosti i prednostima odvojeno prikupljenog otpada i poticanju ponovne upotrebe na načelima kružne ekonomije.

Svrha projekta je doprinijeti ostvarenju ciljane stope recikliranja PGO RH do 2020., te ciljeva PGO IG do 2022. kroz izgradnju potrebne infrastrukture za odvojeno prikupljanje otpada (Reciklažno dvorište) te podizanje svijesti lokalnog stanovništva o važnosti odvojenog prikupljanja otpada, zaštite okoliša i ulozi reciklažnog dvorišta u cjelovitom sustavu gospodarenja otpadom. U prvoj punoj kalendarskoj godini, nakon ishođenja uporabne dozvole, reciklažno dvorište moći će primiti 60 tona odvojeno prikupljenog otpada.

**Ukupna vrijednost projekta: 1.338.866,30 kuna**

**Iznos koji sufinancira EU (85%): 1.138.036,00 kuna**

**Razdoblje provedbe projekta: 14.09.2018. – 14.11.2019.**

Kontinuirano se provodila i sanacija divljih deponija na području Grada Ivanić-Grada.

**2.16. KOMUNALNA NAKNADA**

U navedenom periodu izvršena je revizija stambenih i poslovnih površina na području Grada za koje se plaća komunalna naknada radi utvrđivanja eventualnih izmjena površina, ili novoizgrađenih površina, nakon izdanih Rješenja zaprimljeno preko 100 zahtjeva za ponovnom izmjerom površina, obrađeno oko 80 % pritužbi i zahtjeva nakon čega su izdana nova Rješenja.

U istom postupku evidentirani obveznici novih stambenih, odnosno poslovnih objekata.

**Promjena obveznika komunalne naknade**

* 117 kom - izdano rješenja o promjeni obveznika

**Promjena visine duga s osnova promjene koeficijenta namjene i promjene koeficijenta zone temeljem nove odluke o komunalnoj naknadi**

* Računi za komunalnu naknadu - poslovni prostori mjesečni 832 kom
* Računi za komunalnu naknadu - poslovni prostori tromjesečni 588 kom
* (Obračun, knjiženje zaduženja, printanje, pečaćenje,

pakiranje) -------------------------

1.420 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga, te također ispunjavanje zahtjeva za isto.

- Evidentiranje novih obveznika, te korekcija postojećih kvadratura i obračuna po novim zapisnicima za stambene prostore, koje je utvrdio komunalni redar po novoj izmjeri započetoj u 2016. godini.

- Obrađivanje te usklađivanje stanja sa brojnim strankama putem telefona.

- Obrađeno 72 knjižnih zapisa ispravka zaduženja.

- Obrađeno 115 knjižnih zapisa odobrenja, po Rješenjima o oslobođenju od plaćanja komunalne naknade.

- Knjiženje uplata po izdanim računima i uplatnicama – izvodi iz ŽR.

- Razne potvrde o plaćanjima, popratni dopisi i drugo.

- Praćenje naplate, te obrada stranaka po ovrhama.

**Rješavanje zahtjeva za oslobođenje od obveze plaćanja komunalne naknade za 2019. godinu**

* izdana 98 rješenja o oslobođenju od obveze plaćanja komunalne naknade
* 116 obveznika oslobođenih od obveze plaćanja komunalne naknade prema *Odluci o oslobađanju od plaćanja komunalne naknade* *(KLASA: 022-05/19-01/23, URBROJ: 238/10-02-02-03/8-19-7, od 26. ožujka 2019.g.)* - korisnici zajamčene minimalne naknade Centra za socijalnu skrb
* izdana 8 rješenja o odbijanju oslobođenja komunalne naknade

**2.17. NAKNADA ZA UREĐENJE VODA**

* Uplatnice za naknadu za uređenje voda - poslovni prostori mjesečni 832 kom
* Uplatnice za naknadu za uređenje voda - poslovni prostori tromjesečni 588 kom
* (Obračun, knjiženje zaduženja, printanje, pečaćenje,

pakiranje) ------------------------

1.420 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga, te također ispunjavanje zahtjeva za isto.

- Evidentiranje novih obveznika, te korekcija postojećih kvadratura i obračuna po novim zapisnicima za stambene prostore, koje je utvrdio komunalni redar po novoj izmjeri započetoj u 2016. godini.

- Obračun uplata prema Hrvatskim vodama.

**Promjena obveznika naknade za uređenje voda**

* izdana rješenja o promjeni obveznika

**2.18. OTKUP GRADSKIH STANOVA**

* Mjesečni obračun rata za otkup stanova prema srednjem tečaju EUR-a po HNB,
* Ispis i slanje uplatnica za 87 obveznika (za 1.-6./2019. poslano 528 uplatnica),
* Obračun uplata prema državnom proračunu,
* Prijevremeni otkup i izračun prijevremenog otkupa,
* Obračun preostalih obveza do konačne otplate prema zahtjevu stranaka.

**2.19. KOMUNALNO REDARSTVO**

Tijekom izvještajnog perioda za razdoblje od 01 mjeseca do 06 mjeseca 2019. godine Komunalno redarstvo je obavljalo poslove i zadatke nadzora nad provedbom odredaba Odluke o komunalnom redu Grada Ivanić-Grada (Službeni glasnik Grada Ivanić-Grada broj 04/2015), Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada br. 6/2013), kao i ostalih Odluka Gradonačelnika, odnosno Gradskog vijeća Grada Ivanić-Grada po službenoj dužnosti, preventivno, te po prijavama i zahtjevima Mjesnih odbora, pravnih i fizičkih osoba.

Osnovni poslovi i zadaci koji su se obavljali u ovom Upravnom odjelu – komunalno redarstvo proizlaze iz provedbe odgovarajućih propisa prema Zakonu o komunalnom gospodarstvu, Zakonu o građevinskoj inspekciji, Zakonu o održivom gospodarenju otpadom, Zakon o prijevozu u cestovnom prometu, Zakonu o buci, Prekršajnom zakonu, Zakonu o zaštiti od požara te propisa vezanih uz kontrolu komunalnog reda, pravilno korištenje javnih površina, nadzora nad uređenjem javnih površina, problematiku održavanja zemljišta uz javne površine i izmjere stambenih i poslovnih prostora za utvrđivanje visine komunalne naknade.

U izvještajnom periodu komunalni redar je nadzirao provedbu gradskih odluka: Odluke o komunalnom redu, Odluke o držanju pasa, Odluke o spaljivanju otpada biljnog porijekla, Odluke o uređenju prometa na cestama, Odluke o priključenju na komunalnu infrastrukturu te ostalih Odluka Grada. Sukladno spomenutim Odlukama te ukazanim potrebama na terenu, komunalni redar nadzirao je radove i surađivao s izvođačima radova oko obavljanja komunalnih djelatnosti održavanja čistoće javnih i zelenih površina, prokopa javnih površina, sanacije neuređenih odlagališta otpada, održavanja parkirališta, održavanja i izgradnje javne rasvjete i sl.. Pripremao je troškovnike za nabavu radova i usluga iz svog djelokruga rada, aktivno je sudjelovao u pripremi i izradi Odluka Grada, surađivao je s mjesnim odborima u rješavanju problema na terenu, te intervenirao u poslovima održavanja i radovima na površinama u vlasništvu Grada Ivanić-Grada.

Komunalno redarstvo kontrolu javnih površina provodi svakoga radnoga dana, a po potrebi i u dane vikenda te nakon radnog vremena. Tom prilikom redovno se kontrolira stanje na terenu uz redovni obilazak gradskog područja, a o poduzetim mjerama vodi se službena evidencija. Prilikom terenskih uvida u cilju kvalitetnijeg utvrđivanja činjeničnog stanja, komunalni redar provodi praksu da o većini slučajeva koje prati na terenu izrađuje foto dokumentacije što predstavlja priložni dokument u predmetima koje komunalno redarstvo provodi. Predmetna foto dokumentacija sadržajno se odnosi na nedostatke i oštećenja u komunalnoj opremi na području grada, korištenja javnih površina, izvršenju obveznih radnji. Izrada foto dokumentacije koristi se kao dokazni materijal u provođenju daljnjih mjera prema prekršiteljima odredaba komunalnoga reda.

U prvoj polovici godine – razdoblje 1 do 6 mjesec 2019 godine, komunalno redarstvo sukladno svojim ovlastima pokrenulo je 17 Upravnih postupaka prilikom kojih je izdano više od 40 Rješenja o izvršenju obaveznih radnji koja su izdavana za uređenje parcela i uređenje odvodnih jaraka za odvod oborinskih voda na području Grada Ivanić-Grada.

Sukladno ovlastima prema Zakonu o Građevinskoj inspekciji, komunalno redarstvo je na terenu izvršilo 6 nadzora, nakon čega je pokrenut 2 upravna postupka – izdavanje Rješenja o uklanjanju objekta koji je izgrađen bez potrebne dokumentacije. Uz navedeno, komunalno redarstvo je na terenu izvršilo 2 nadzora prema Zakonu o održivom gospodarenju otpadom.

Sva navedena Rješenja izdavana su nakon što je provjerom na terenu utvrđeno da se javna površina, odnosno površina uz javnu prometnu ili zelenu površinu ne koristi sukladno Odluci o komunalnom redu odnosno koristi se protivno Odlukama Grada i drugim Zakonskim propisima. U svim postupcima Komunalni redar izvršavao je službene očevide, a strankama u postupku ostavljen je rok da se usklade sa važećim Odlukama po kojima komunalni redar ima pravo postupati. Stranke su u većini slučajeva izvršile zadanu obvezu iz Rješenja.

Osim Rješenja, komunalno redarstvo je u predmetnom periodu izdalo 23 Obaveznih prekršajnih naloga s ciljem kažnjavanja osoba za neizvršavanje određenih naloženih radnji ili nepostupanja sukladno odredbama Odluka Grada – čišćenje snijega, držanje pasa, neodržavanje zelenih površina i sl.

U prvoj polovici 2019. godine, Komunalno redarstvo je izdalo 23 naloga sa potrebom izvođenja preko 50 radnji s ciljem trenutnog uklanjanja uočenih nepravilnosti na terenu, odnosno izvršavanje određenih radnji s ciljem funkcioniranja odvodnje na javnim površinama, funkcioniranjem prometa u Gradu, održavanja objekata javne namjene, uklanjanja lešina sa prometnica i javnih površina, te ostalih radnji. Ovim načinom se osigurava poštivanje Zakona i Odluka, sigurnost, zdravlje i zadovoljstvo građana.

Osim spomenutih, izdana su 21 Rješenja te 55 Suglasnosti za korištenje javnih površina, kojima se odobrava određena javna površina u svrhu postave ugostiteljskih terasa, za održavanje određenih manifestacija te u svrhu ostalih potreba pravnih i fizičkih osoba ( prezentacije,informiranja i sl. ). Komunalni redar je također vršio nadzor nad korištenjem javnih površina sukladno izdanom Rješenju o odobrenju o korištenja javne površine, temeljem kojeg nisu ustanovljene nepravilnosti.

U razdoblju od 1 do 6 mjeseca 2019 godine odrađeno je 3 akcije kontrole koje su obuhvatile prodaju robe i korištenje javnih površina u dane vikenda (subotom), kontrolom parkiranja automobila na javnim površinama, uklanjanja određenih bespravnih predmeta s javne površine, prisutnosti pasa na javnim površinama bez nadzora te ostale radnje koje nisu zahtijevale nametanje određenih obaveza građanima. Akcije su provođene samostalno te u dogovoru sa PP Ivanić - Grad i trgovačkim društvom Komunalni centar Ivanić-Grad.

Izdane su 12 Suglasnosti kojima se građanima i tvrtkama dozvoljava prokop javne površine ili sl. s ciljem priključenja instalacije vode, plina ili kanalizacije na javnu mrežu, te ostalih radova u zoni javne površine. Radnje koje su obuhvaćene izdavanjem ovih Suglasnosti obuhvatile su pregled stanja na terenu, nadzor nad izvođenjem prekopa javnih površina, kontrola izvođenja radova neposredno prije spajanja na mrežu i kontrola završetka radova i provjera sanacije predmetne površine.

Također, komunalni redar je prema zahtjevima predstavnika Mjesnih odbora, izvršio obilaske mjesnih odbora, a po obrađenim prijavama pristupilo se rješavanju problema na terenu, odnosno prijavama nadležnim institucijama.

Komunalni redar je nastavio sa provođenjem revizije poslovnih prostora u svrhu plaćanja komunalne naknade na području Grada Ivanić-Grada – dopisi, uvidi na terenu, izrada Zapisnika, rješavanje po žalbama te izdavanje Rješenja o komunalnoj naknadi kao djelu ukupnog broja Rješenja koje izdaje ovaj Upravni odjel Grada

Komunalno redarstvo je aktivno sudjelovalo u provođenju Projekta NEW Light vezano na rekonstrukciju javne rasvjete na području Grada – obilazak terena, komunikacija i koordinacija sa izvođačima, pregled izvršenih radova na terenu i sl…također, za sve lampe koje nisu mijenjane u sklopu projekta, zaprimane su prijave o kvarovima, nakon čega su u određenim periodima prijave obrađivane, te putem ugovorenog izvođača na terenu vršeni popravci. Sve navedene aktivnosti prije izvršenja ili poslije izvršenja, uvida ili sl. zahtijevale su pismeno očitovanje, povratnu informaciju putem telefona ili pisani odgovor, što je komunalno redarstvo redovno izvršavalo.

S obzirom da su u opisu posla komunalnog redara i ostale radnje po nalogu Pročelnika Upravnog odjela, u prvoj polovici 2019 godine komunalni redar je zajedno sa ostalim djelatnicima Upravnog odjela aktivno sudjelovao u rješavanju nastalih problema na području Grada prilikom izvođenja radova na području Grada (po prijavama građana ili predstavnika Mjesnih odbora), uviđaju na terenu, izdavanje naloga, kontrola po izvršenju istih. U kontroli izvršenja radova na održavanju zelenih površina, manjih građevinskih radova, izvođenju radova iscrtavanja horizontalne signalizacije, obavljanja higijeničarske službe, tarupiranje javnih zelenih površina, odvodnja na području Grada, postupanje na terenu nakon prijava građana u aplikaciju CityHUB te pražnjenje kontejnera na zelenim otocima.

Radovi su uključivali izlazak na teren samostalno ili zajedno sa izvođačima radova održavanja javnih površina, utvrđivanje količinu izvedenih radova, rješavanje problema nastalih prilikom izvođenja predmetnih radova, utvrđivanje obima radova prije izvršenja, te kontrola istog poslije izvršenja. Zajedno sa predstavnicima Hrvatskih cesta, Županijskih cesta te Hrvatskih voda vršeni su obilasci terena - prometnice, kanalska mreža i ostalo.

Prema Pravilniku o zaštiti od požara, komunalni redar obavlja poslove referenta zaštite od požara u pravnoj osobi ( Gradska uprava ). Prema navedenom, komunalni redar je aktivno sudjelovao i surađivao u inspekcijskom nadzoru koje je provodio MUP na objektu Gradske vijećnice, nakon kojega je bilo nužno provesti i iskoordinirati ispitivanja instalacija te popravke na vatrodojavnom sustavu i sl. Redovno je svaka 3 mjeseca izvršena kontrola instalacija, prohodnost evakuacijskih puteva, stanje aparata za početno gašenje požara i sl., a o svemu je redovno ispisivano Izvješće koje je dostavljano Gradonačelniku.

Ostali svakodnevni dopisi u dogovoru sa Pročelnikom odjela, dostavljani su u nadležne institucije na svaki zahtjev stranke koja se sa određenom problematikom javila u ovaj Upravni odjel.

Tijekom ovog izvještajnog perioda u Upravnom odjelu zaprimljeno je 37 zahtjeva za produljenje radnog vremena ugostiteljskih objekata, te je, sukladno Odluci o ugostiteljskoj djelatnosti, izdano 37 rješenja o produljenju radnog vremena ugostiteljskih objekata.

* 1. **JAVNA NABAVA**

1. Priprema i provođenje postupka javne nabave za izvođenje radova rekonstrukcije ceste i komunalne infrastrukture te izgradnja nogostupa u ulicama A. G. Matoša, Šarampovska i Cvjetna u Ivanić-Gradu
2. Priprema i provođenje postupka javne nabave za rekonstrukciju Dječjeg vrtića Ivanić-Grad, objekt Tratinčica, Posavski Bregi, opremanje kuhinje, praonice i garderobe te izgradnja i rekonstrukcija dječjeg igrališta (GRUPA 1.- radovi, GRUPA 2. -oprema)
3. Priprema i provođenje postupka javne nabave za uslugu izrade projektne dokumentacije (idejnog, glavnog i izvedbenog projekta s troškovnikom) za izgradnju nogostupa i biciklističke prometnice (biciklističke trake) od naselja Dubrovčak Lijevi do naselja Trebovec
4. Priprema i provođenje postupka javne nabave za izvođenje radova na uređenju prostora ispod tribina nogometnog igrališta i izradi konstrukcije za krov tribina (I. faza samo unutar prostora) na sportsko rekreativnom parku „Zelenjak“ u Ivanić-Gradu
5. Priprema i provođenje postupka javne nabave za nabavu opreme za sportsku dvoranu Posavski Bregi

**JEDNOSTAVNA NABAVA**

1. Priprema i provođenje postupka jednostavne nabave za nabavu i ugradnju opreme za dječje igralište Dječjeg vrtića Ivanić-Grad, objekt SUNCOKRET–CENTAR - I. FAZA
2. Priprema i provođenje postupka jednostavne nabave za izvođenje radova na izgradnji dječjeg igrališta Dječjeg vrtića Ivanić-Grad, objekt SUNCOKRET (CENTAR) – I. FAZA
3. Priprema i provođenje postupka jednostavne nabave za izvođenje radova na izgradnji dječjeg igrališta Dječjeg vrtića Ivanić-Grad, objekt LIVADA (ŽERAVINEC) – I. FAZA
4. Priprema i provođenje postupka jednostavne nabave za izradu i ugradnju opreme za dječje igralište Dječjeg vrtića Ivanić-Grad, objekt LIVADA (ŽERAVINEC)- I. FAZA
5. Priprema i provođenje postupka jednostavne nabave za izradu II. Izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec
6. Priprema i provođenje postupka jednostavne nabave za pružanje usluge koordinatora zaštite na radu (Koordinator II) nad izvođenjem radova izgradnje i opreme modularnog drvno-tehnološkog poduzetničkog inkubatora u Ivanić-Gradu
7. Priprema i provođenje postupka jednostavne nabave ponude za pružanje usluge stručnog nadzora nad izvođenjem radova rekonstrukcije i opremanja Dječjeg vrtića Ivanić-Grad, objekt Tratinčica,Posavski Bregi
8. Priprema i provođenje postupka jednostavne nabave za izradu projektne dokumentacije za izgradnju nogostupa i biciklističke prometnice (biciklističke trake) od naselja Dubrovčak Lijevi do naselja Posavski Bregi
9. Priprema i provođenje postupka jednostavne nabave za izvođenje radova na sanaciji nogostupa u Savskoj ulici u Posavskim Bregima (ispred dvorane i škole)
10. Priprema i provođenje postupka jednostavne nabave za nabavu službenog vozila (CITROEN BERLINGO BLUE HDI 100 BVM) putem operativnog leasinga s ostatkom vrijednosti
11. Priprema i provođenje postupka jednostavne nabave za izradu idejnog projekta starog grada Ivanić-Grada
12. Priprema i provođenje postupka jednostavne nabave za nabavu uredskog materijala za 2019. godinu
13. Priprema i provođenje postupka jednostavne nabave za nabavu video nadzora i sustava HOT SPOT za područje Grada Ivanić-Grada - FAZA II. ŠETNICA
14. Priprema i provođenje postupka jednostavne nabave za izvođenje radova na uređenju prostora Visoke škole – I. kat, Moslavačka 13, Ivanić-Grad
15. Priprema i provođenje postupka jednostavne nabave za izradu idejnog arhitektonsko-urbanističkog rješenja uređenja vodotoka potoka Žeravinec i rijeke Lonje s Popovim jarkom u Ivanić-Gradu
16. Izrada Odluke Gradonačelnika o prihvaćanju Ponude i zaključenju III. Aneksa Ugovoru o obavljanju stručnog nadzora nad izvođenjem radova na izgradnji jednodijelne školsko sportske dvorane uz Osnovnu školu Posavski Bregi na k.č.br. 676, k.o. Posavski Bregi, ispust pročišćenih otpadnih voda preko k.č.br. 1488 i 1326, k.o. Posavski Bregi i izrada III. Aneksa Ugovoru
17. Izrada Odluke Gradonačelnika o prihvaćanju Ponude i zaključenju Ugovora o obavljanju stručnog nadzora nad izvođenjem radova na rekonstrukciji ulica A. G. Matoša, Šarampovske i Cvjetne u Ivanić-Gradu i izrada Ugovora
18. Izrada Odluke Gradonačelnika o prihvaćanju Ponude i zaključenju Ugovora o obavljanju projektantskog nadzora nad izvođenjem radova na izgradnji modularnog drvno – tehnološkog poduzetničkog inkubatora u Ivanić – Gradu i izrada Ugovora
19. Izrada Odluke Gradonačelnika o prihvaćanju Ponude i zaključenju Narudžbenice za pružanje usluge koordinatora zaštite na radu u fazi projektiranja (Koordinator I) - izrada Plana izvođenja radova izgradnje i opreme modularnog drvno-tehnološkog poduzetničkog inkubatora u Ivanić-Gradu i izrada Narudžbenice
20. Izrada Odluke Gradonačelnika o prihvaćanju Ponude i zaključenju Narudžbenice o obavljanju projektantskog nadzora nad izvođenjem radova na rekonstrukciji ulica A. G. Matoša, Šarampovske i Cvjetne (SIPOREKS) u Ivanić-Gradu i izrada Narudžbenice
21. Izrada Odluke Gradonačelnika o prihvaćanju Ponude i zaključenju Narudžbenice za uređenje parcele budućeg groblja u Ivanić-Gradu (Novo groblje) i izrada Narudžbenice
22. Izrada Odluke Gradonačelnika o prihvaćanju Ponude i zaključenju Narudžbenice o izradi geodetske podloge korita potoka Žeravinec u Ivanić-Gradu i izrada Narudžbenice
23. Izrada Odluke Gradonačelnika o prihvaćanju Ponude i zaključenju Narudžbenice za izvođenje radova ugradnje geo mreže u ulicama A. G. Matoša, Šarampovske i Cvjetne u Ivanić-Gradu i izrada Narudžbenice

* Izrada Narudžbenica za nabave do 200.000,00 kuna bez PDV-a (robe i usluge) odnosno 500.000,00 kuna bez PDV-a (radovi) – 118 komada
* Izrada Plana nabave za 2019. godinu
* Izrada I. Izmjena i dopuna Plana nabave za 2019. godinu
* Izrada II. Izmjena i dopuna Plana nabave za 2019. godinu
* Izrada III. Izmjena i dopuna Plana nabave za 2019. godinu
  1. **POSLOVI KNJIGOVODSTVA I RAČUNOVODSTVA**

-Unos ULAZNIH RAČUNA GRADA IVANIĆ-GRAD-a (1300 kom), izrada i knjiženje knjižnih zapisa (ispravak,terećenje, odobrenje) za dobavljače u salda konti.

-RIZNICA- priprema naloga za plaćanje

Vatrogasna postrojba,Dječji vrtić I.G,Pučko otvoreno učilište,Muzej,Gradska knjižnica

Slanje izvoda proračunskim korisnicima na Web .

- slanje i priprema naloga za plaćanje:

-ulazne račune

-Odluke Gradonačelnika

-političke stranke

-pomoć za novorođenčad

-socijalno ugrožene osobe

-kompenzacije

-ostale UDRUGE i korisnici koji se financiraju iz gradskog Proračuna

IZVODI GRAD IVANIĆ-GRAD;

-preuzimanje izvoda od banke

-knjiženje izvoda u salda kontu po stavkama

-KNJIŽENJE IZVODA ODNOSNO EVIDITIRANJE UPLATA PREMA IZDANIM POTVRDAMA I UGOVORIMA –PRIHOD OD ZAKUPA POLJOPRIVREDNOG ZEMLJIŠTA U VLASNIŠTVU DRŽAVE , PRIVREMENO KORIŠTENJE DPZ, ZAKUP PAŠNJAKA DPZ.-Unos IR-a zaduženja po Ugovorima primljenih od Agencije za poljoprivredno zemljište, praćenje istih i dostavljanje potrebne dokumentacije (kartice kupaca, potvrde dugovanja)

-IZVODI - PRIHODI OD PRODAJE ZEMLJIŠTA U VL. DRŽAVE. Unos IR-a prema Ugovorima o Zakupu poljop. zemlj.u vl. države, te evidentiranje uplata putem knjižnih zapisa prema izvodima FINE.

Unos novihIR-a i praćenje uplata prema Ugovorima o prodaji poljoprivrednog zemljišta u vlasništvu države RH

IZLAZNI RAČUNI

-Zakup domova po MO (unos IR-a i knjiženje izvoda po Ugovorima)

-Zakup poslovnog prostora Grada Ivanić-Grada prema Ugovorima

-OSTALO (ispostavljanje računa, praćenje uplata po izvodima, slanje opomena )

Knjiženje svih promjena po izvodima banke, ulaznim i izlaznim računima.

Knjiženja se obavljaju na način:

- pojedinačno zatvaranje stavaka u salda-konti programu i nakon toga, integralno knjiženje u financijskom računovodstvu, kontiranje pojedinačno po stavkama na pozicije proračuna, pripadajuća konta, te prijenos u glavnu knjigu.

- Knjiženje i preuzimanje formiranih obveza iz socijalnog programa, te knjiženje po izvodima.

- Knjiženja i ispravci po rebalansu proračuna.

- Preuzimanje obrađenih zahtjeva proračunskih korisnika kroz riznicu, kontiranje i knjiženje u glavnu knjigu.

- Sudjelovanje u izradi kvartalnih obračuna, te završnog računa.

- Usklađivanje sa saldakontima po svim vrstama prihoda.

-Unos rješenja za komunalni doprinos –formiranje izlaznih računa za obveznike KD,

Ukupno obrađeno 104 Rješenja (IR-a). Knjiženje uplata po komunalnom doprinosu, rad sa strankama.

* Unos rješenja za legalizaciju - formiranje izlaznih računa za obveznike legalizacije.

Ukupno obrađeno 23 Rješenja (IR-a). Formiranje i knjiženje knjižnih zapisa –odobrenja za uplate po legalizaciji, a koje se plaćaju u državni proračun (Izvodi Fine putem i-maila).

-Formiranje IR-a po ugovorima za kupoprodaju nekretnina, te praćenje naplate i preknjiženje jamčevina – obrađeno 2 Ugovora (IR-a).

Obračunato:

* 6 redovnih plaća za 27 zaposlenika,
* obračuni bolovanja,
* Izdavanje zahtjeva za refundacije bolovanja od HZZO,
* 6 obračuna za redovne naknade GV i 5 obračuna za odrađene sjednice Gradskog vijeća,
* 6 obračuna za naknade predsjedniku i podpredsjednicima GV- redovne mj. naknade,
* 26 obračuna za povjerenstva,
* 2 naknada po ugovorima o djelu,
* 30 naknada po ugovorima o djelu za domare,
* Poslovi vezani na izbore: unos matičnih podataka za članove biračkih odbora NM 5.5.2019.

25 obračuna naknada članovima Izb. Povjerenstva.

Za sve navedene isplate formirani su JOPPD obrazci i poslani u Poreznu upravu.

* Odrađivanje ispravaka JOPPD obrazaca ( SNU ) - nepovezane uplate
* 6 mjesečnih obračuna naknada za prijevoz zaposlenicima,
* Blagajničko poslovanje - isplate po potrebi zaposlenicima, te knjiženje blagajničkog poslovanja.
  1. **POSLOVI PRORAČUNA**

Poslovi proračuna odnose se na poslove izrade proračuna i izmjena i dopuna proračuna, odnosno izvršavanja proračuna.

PRORAČUN GRADA IVANIĆ-GRADA, IZMJENE I DOPUNE PRORAČUNA

Proračun Grada Ivanić-Grada za 2019.. godinu usvojen na 15. sjednici Gradskog vijeća dana 20.12.2018. godine

I Izmjene i dopune Proračuna Grada za 2019. godinu, donesene su na 19. sjednici Gradskog vijeća održanoj 30.04.2019. godine.

IZVRŠAVANJE PRORAČUNA

Rashodi i izdaci na proračunskim stavkama izvršavani su u skladu sa naplatom proračunskih prihoda, u dijelu koji se odnosi na proračunske korisnike.

Grad je svoje ugovorene obveze u prvom polugodištu izvršavao pravodobno, redovno su isplaćivane plaće svim korisnicima proračuna, redovno su isplaćivane naknade koje proizlaze iz socijalnih prava.

U prvom dijelu godine korišteno je dopušteno prekoračenje po žiro računu - kratkoročno zaduživanje, budući da je priljev sredstava nije bio dovoljan za podmirenje svih nastalih i prenesenih obaveza, iznos dozvoljenog prekoračenja iznosio je 5.500.000 kuna, ali se tijekom polugodišta nije koristio u potpunosti.

U prvom dijelu godine zamjetno je nešto više ostvarenje prihoda po osnovi naknade za eksploataciju mineralnih sirovina, zbog različite cijene nafte na svjetskom tržištu, sa tendencijom porasta.

U prvom polugodištu nije izvršen povrat poreza i prireza po godišnjim prijavama.

Financijski izvještaji proračuna koji se sastavljaju za razdoblje 1. siječnja do 31.03. 2019. g.,odnosno 1. siječnja - 30.06. 2019 g. jesu:

- Izvještaj o prihodima i rashodima, primicima i izdacima na Obrascu: PR-RAS,

- Izvještaj o obvezama na Obrascu: OBVEZE,

- Bilješke.

Navedeni izvještaji izrađuju se na dan 31.03. te 30.06.2019. godine, a predani su FINI, Ministarstvu financija i Državnom uredu za reviziju 10. travnja 2019. godine, odnosno 10. srpnja 2019. godine, budući da se radi o kvartalnom i polugodišnjem obračunu.

Također je i dana 14.02.2019. godine, predan Godišnji financijski izvještaj za 2018. godinu, sa svim pripadajućim dokumentima, odnosno 26.02.2019. godine Konsolidirani godišnji financijski izvještaj za 2018. godinu.

DRŽAVNA REVIZIJA, KONTROLE, INSPEKCIJE

Tijekom prvog polugodišta 2019. godine obavljan je nadzor Državnog ureda za reviziju i to revizija učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Zagrebačke županije. Nacrt Izvješća o obavljenoj reviziji dostavljen je 19.06.2019. godine.

KREDITNO ZADUŽENJE GRADA IVANIĆ-GRADA

1. Grad Ivanić-Grad 20. rujna 2012. godine dobio je suglasnost Vlade Republike Hrvatske za zaduženje u iznosu 13.000.000,00 kuna kod HYPO Alpe Adria bank d.d. Kredit je realiziran u iznosu 12.783.344,39 kuna, do 30.06.2019. godine otplaćeno je 4.474.170,54 kuna glavnice i 1.957.833,08 kuna kamata, u slijedećih 10 godina, preostalo je otplatiti 8.309.173,85 kuna glavnice.
2. U 2016. godini Grad Ivanić-Grad dobio je suglasnost Vlade Republike Hrvatske dana 30.03.2016. godine za zaduženje kod HBORa, a kredit je do 30.12.2017. godine realiziran u iznosu 14.944.566,22 kune, rok otplate 10 godina. Do 30.06. 2019. godine otplaćeno je 1.851.272,44 kunu glavnice i 711.148,49 kune kamata.
3. Preostalo je platiti 13.155.913,96 kuna.
4. Dana 09.11.2017. godine Grad Ivanić-Grad dobio je suglasnost Vlade Republike Hrvatske za zaduženje kod HBORa u iznosu 7.000.000,00 kuna za izgradnju školske sportske dvorane u Posavskim Bregima. Do 30.06.2019. godine realizirano je 6.313.254,83 kune.
5. Dana 21.05.2019. godine dobivena je suglasnost Vlade Republike Hrvatske za zaduženje kod HBORa za investicije obnovu zgrade Vatrogasne postrojbe u iznosu 727.852,16 kuna. Kredit je u realizaciji.

GRADONAČELNIK:

Javor Bojan Leš, dr.vet.med.